
PREVODIOČEV PREDGOVOR 


Za SACRUM COMMERCIUM (SC) saznao sam čitajući 
knjigu Hilarina Felđera DIE IDEALE DES HL. FRANZIS- 
KUS VON ASSISI. Već je sam naslov toga djela u meni 
razbudio veliku želju da ga što prije i što bolje upoznam. 
U našoj ga knjižnici nisam našao pa sam ga morao naba- 
viti u Rimu. Tome je već otprilike 25 godina. Iz Rima 
sam primio kritično izdanje što ga prirediš e članovi znan- 
stvenoga Kolegija sv. Bonaventure u Quaracchi-ju kraj 
Firenze 1929. 

Kad sam pokušao prevesti naslov , zapeo sam već kod 
druge riječi, tj. kod riječi commercium. Svoju sam 
teškoću pokušao riješiti pomoću poznate antifone »O admi- 
rabile commercium. . .«, ali nisam uspio. Ostavio sam to 
kao neriješenu zagonetku. Inače sam djelo pročitao s veli- 
kim užitkom i s posebnim zanimanjem, a nakon toga sam 
knjigu stavio u priručnu knjižnicu da čeka bolja vremena. 
Služba i dužnosti mi nisu dopuštale da se time tada 
temeljitije pozabavim. Trebalo je čekati da prođe dugi niz 
godina da mi se prilike i okolnosti dobrohotno nasmiješe 
i da mi omoguće predati se tom slatkom poslu. 

U tom je razdoblju nedavno preminuli Dr P. Kajetan 
E s s er, profesor franciskanologije u Papinskom Ateneju 
Antonianumu u Rimu, uz ostala izvorna djela prvobitnog 
franjevaštva marljivo studirao i ovo djelce koje je na 
njemački jezik preveo P. Engelbert Grau te su ga zajedni- 
čki izdali pod naslovom DER BUND DES HEILIGEN 
FRANZISKUS MIT DER HERRIN ARMUT. 1 

Kad sam došao do toga njemačkog prijevoda koji se, 
uz ostalo, odlikuje bogatim komentarom, osjećao sam se 
kao izgladnjeli čovjek kojem se nakon odužega gladovanja 
pružila prilika da sjedne uz obilan stol i da se dosita na- 
jede. j 

Svom omiljenom SC-u nisam pristupio ni kao dokto- 
rand ni kao znanstveni istraživač. U svom sam poslu išao i 

samo za tim da ovo djelce, koje odiše izvornim miomiri- i 

som Franjine evanđeoske duše i srca, dobrim prijevodom f 

učinim pristupačnim u prvom redu vrlo brojnim sinovima ; 

i kćerima velike Franjine duhovne obitelji te nebrojenim j 

simpatizerima koji govore » ubavim jezikom « hrvatskim. 

Dok ostala najstarija izvorna djela franjevačke duhov- j 

nosti imaju uglavnom historijsko-hagiografski karakter, SC 
ima literarno obilježje u užem smislu te riječi. Jedan ga 
je stručnjak ocijenio superlativnom ocjenom kad je za nj 
napisao: »Pulcherrimum opusculum poeticum medii aevi /«* 

Istinite poezije nema bez nadahnuća. SC u tom pogledu 
predstavlja nešto osebujno, jer je prodahnut dvostrukim 
nadahnućem — naravnim i nadnaravnim. U njemu nastu- 
pa autentični, realni Franjo, koji niti je deformiran niti 
idealiziran. Pjesnička je snaga SC-a u tome što s velikim 
zanosom uzvisuje, veliča i zaljubljenički slavi prvu u nizu 
evanđeoskih kreposti, kako ih je u svom Govoru na gori 
rasporedio Krist, a to je sveta gospođa Sir o ma- 
st ina. 

Budući da je SC napisan ubrzo nakon smrti sv. Franje 
— potkraj prve polovine 13. st. — ovaj se naš prijevod 
pojavljuje s velikim zakašnjenjem — pošto je prohujalo 
već više od sedam i pol stoljeća. U toj činjenici gledam 
veliku milost. Radujem se i zahvaljujem Gospodinu što 
mi je dao poticaj i potrebne kondicije da sam se mogao 
prihvatiti toga posla i uspješno ga svladati. 

Ugodna mi je dužnost napomenuti da mi je glavnim 
savjetnikom i vodičem u prevođenju i objašnjavanju težih 
mjesta bilo spomenuto Esser-Grau-ovo djelo. 

Sastavljajući uvodne napomene i komentar ispod tek- 
sta, imao sam pred očima našu hrvatsku čitalačku publiku 

i njezine duhovne potrebe pa sam sve pojednostavnio i 
sveo na najmanju mjeru, jer smatram da će to našim 
čitaocima više odgovarati. 

U proučavanju su i prevođenju najstarijih franciska- 
noloških djela upravo nezaobilazni znanstveni rezultati K. 
Essera. On je svojim neumornim radom i bogatim rezulta- 
tima do kojih je došao, istražujući prve i najstarije izvore 
franjevačke duhovnosti, uvelike zadužio sve nas koji ljubi- 
mo Franju i franjevaštvo. Da, K. Esser nas je sve mnogo 
zadužio i svojim nas neumornim istraživačkim radom ob- 
vezao na najveću zahvalnost, ali i na to da ga u neumor- 
nom i zanosnom radu nasljedujemo. 

Smatram zgodnim i umjesnim spomenuti značajnu 
koincidenciju s obzirom na interes za SC. Dok sam, naime, 
radio na ovome prijevodu, moj je znatno mlađi subrat o. 
Nikola Vukoja u suradnji sa svojim profesorom K. Esse- 
rom dovršavao u Rimu doktorsku tezu koja ima naslov 
SACRUM COMMERCIUM SANCTI FRANCISCI CUM DO- 
MINA PAUPERTATE — II SIGNIFICATO STORICO— 
SALVIFICO DELLA POVERTK NELLA RIVELAZIONE E 
NELLA TRADIZIONE CRISTIANA FINO AL SECOLO 
XIII. 3 — Nadam se da će se ova naša dva rada, koji su 
se odvijali jedan o drugome neovisno, međusobno nadopu- 
niti i probuditi veće zanimanje za ovaj dragulj najstarije 
franjevačke literature koji je do sada među nama bio po- 
znat samo rijetkima. 

Potakne li ovo djelce nekoga da uzljubi evanđeosko 
siromaštvo i postane li netko na taj način dionikom bo- 
žanskog obećanja, pa makar to bude samo jedna jedina 
osoba, smatrat ću to velikom nagradom a svoj posao uspje- 
lim. U tom ću gledati čisti dobitak i neraspadljivu na- 
gradu. 

Samo pročitati ovo djelce, nije dosta. Predmet što ga 
obrađujemo treba marljivo studirati i pobožno meditirati. 

Tko cijelim svojim bitkom uzljubi evanđeosko siro- 
maštvo, koga ta ljubav potpuno obuzme i prožme, taj će 
se osjećati zaista duhovno bogatim i sretnim. 

Zagreb, 28. veljače 1979. 

Prevodilac 

UVODNE NAPOMENE 


Upozorenje 

U knjizi se više puta ponavljaju ove kratice: 

Bund = Der Bund des heiligen Franziskus mit der Herrin 

Armut — njemački prijevod ovoga djela s komen- 
tarom 

= Sacrum Commercium sancti Francisci cum domi- 
na Paupertate 

= Spisi SV. Franje - Opuscula - hrvatski prijevod 
Sarajevo 1974. 

»Stvarnost? SV ' f™ 08 ™ 0 prema Bibli » u izdanju 

»Stvarnosti« - Zagreb 1968. Ti su navodi - cijele rečeni- 

e dl samo pojedini izrazi - tiskani kurzivom pa se tako 
lako prepoznaju. 

Budući da su bilješke brojne, a neke i vrlo opširne 
iz tehničkih smo ih razloga stavili na kraj knjige iza 
kratica biblijskih navoda. Molimo čitaoce da to dobro 
hotno uvaže. 


SC 

Sp 

SACRUM COMMERCIUM — SVETI SAVEZ nije mo- 
guće čitati s punim razumijevanjem bez prethodnih upo- 
zorenja koja čitaoca pripravljaju i uvode u religiozno- 
-literarno doživljavanje. Bezimeni pisac nije išao samo za 
tim da u čitaocu nasiti uzvišenu potrebu i žeđ za estetskim 
doživljajem. Ne, nipošto! Njemu je bilo daleko više stalo 
do toga da nam u punom sjaju i s najvećim zanosom 
prikaže uzvišenost, ljepotu i značenje siromaštva kao evan- 
đeoske kreposti. A osim toga je još htio naglasiti kako je 
uloga evanđeoskog siromaštva važna u povijesti spasenja 
i u duhovnom oblikovanju najstarijega franjevačkog brat- 
stva. 

A ima li smisla govoriti o uzvišenosti siromaštva čo- 
vjeku ovoga vremena koji je tako umoran od jagme za 
materijalnim blagostanjem, za što višim životnim standar- 
dom? Nije li to za pripadnika »potrošačkog društva« koje 
se upravo guši u »svjetovnim željama« najveća ludost? 

Čak ni mudri Salamon kojim se Duh Sveti poslužio 
kao prikladnim oruđem u priopćivanju jednoga dijela sta- 
rozavjetne objave nije očitovao posebnih simpatija prema 
siromaštvu. On ovako moli Gospodina: »Ne daj mi ni siro- 
maštva ni bogatstva: hrani me kruhom mojim dostat- 
nim. . . (Izr 30,8).« A što bi istom trebalo reći o onima za 
koje kaže sv. Pavao da je » njihov bog trbuh« (Fil 3, 19) pa 
im zato nije nikada dosta zemaljskoga blaga? 

Iako se stvari u tom pogledu tijekom stoljeća nisu 
bitno izmijenile, ipak je prijeko potrebno i nužno suvreme- 
noga čovjeka barem malo prodrmati, zaustaviti ga i prido- 

biti da u samoći razmišlja, đa bi se tako duhovno osvježio 
na evanđeoskom izvoru » vode žive«. Bilo bi pogrešno, ako 
bismo držali da je te i takve misli potrebno približiti samo 
onima koji »žive u svijetu«. Takav je duhovni napitak 
potreban i onima koji su u mladenačkom oduševljenju i 
zanosu prihvatili Gospodinov evanđeoski savjet siromaštva, 
ali im je prvo oduševljenje splasnulo i ljubav, nekoć 
puna mladenačkog zanosa, ohladila. 

POVIJESNO-SPASOVSKI ZNAČAJ SC-a 

Bezimeni je autor veliko značenje siromaštva kao 
evanđeoske kreposti zahvatio u njegovim najširim i naj- 
dubljim povij esno-spasovskim dimenzijama. Od prvoga po- 
glavlja starozavjetne objave, tako reći, stopu u stopu prati 
njegovu ulogu i značenje kroz cijeli Stari zavjet i kroz po- 
vijest Crkve do svoga vremena, tj. do 13. st. 

Nemila je sudbina u povijesti spasenja pratila gospo- 
đu Siromaštinu. Uvijek je nanovo doživljavala omalovaža- 
vanje, prezir, zabacivanje, progonstvo i proklinjanje. Vrlo 
je rijetko smatrana dobrodošlom. 

Ni odonda, kad ju je Krist u svom Govoru na gori 
odlikovao primatom među ostalim evanđeoskim kreposti- 
ma, nisu joj tijekom stoljeća ni u životu Crkve uvijek 
cvale ruže. Franjo sa svojim prvim bratstvom predstavlja 
u tom pogledu velik preokret. 

Osim velikog značenja siromaštva u životu Crkve na 
posve osebujan način je u SC-u prikazan i hodočasnički 
značaj zemaljske Crkve koja teži i ide prema svom konač- 
nom savršenstvu u nebeskoj Crkvi. Kao hodočasnica je 
neprestano u pokretu, putuje prema svom konačnom cilju, 
a to je nebeski Jeruzalem. 

»Stabilitas loci« — stalnost mjesta, ideal monaških 
Redova, Franji i njegovu bratstvu prestaje biti idealom. 
Ta nova evanđeoska zajednica, koja se istom rađa i nasta- 
je, neprestano je na putu, u kretanju. Neprestani hod i 
putovanje posebno su obilježje te nove evanđeoske usta- 
nove koja istom traži svoj put. 


Na tu naglašenu značajku SC-a upozoravamo u bilje- 
škama ispod teksta izrazom »motiv puta«. 

NASLOV DJELA 

Najnaglašenija riječ u naslovu ovoga djela jest »co- 
mmercium«. Ona je nositeljica jezgre njegova sadržaja. 

Ta riječ u klasičnoj latinštini znači: trgovina , trgo- 
vački posao; drugovanje, povezivanje s nekim. — U pro- 
fanoj srednjovjekovnoj latinštini ona ima isključivo trgo- 
vačko-pravno značenje te znači: porez ili daća koja se 
plaća na trgovačku robu ili za trgovanje; nadalje znači: 
službu ubirača daće i njegov ured.* 

Ta riječ, doduše, ne dolazi u spisima sv. Franje, ali je 
nalazimo kod Tome Ćelanskoga, prvoga Franjina životo- 
pisca, koji piše: »Commercium est inter mundum et fra- 
tres... « — » Između svijeta i braće postoji uzajamna 
obaveza: oni svijetu duguju dobar primjer, a svijet je 
dužan izlaziti u susret njihovim potrebama. Kad oni ne 
budu davali dobar primjer i kad se iznevjere zadanu obe- 
ćanju, onda će svijet sustegnuti ruku da ih pravedno 
kazni.« 6 Esser riječ »commercium« na ovome mjestu tu- 
mači ovako: » Ovdje je ta riječ upotrebljena u značenju 
trgovačkog jezika koji sv. Franji nije od njegova prvotnog 
zvanja bio nepoznat. Ona označuje ugovor između dviju 
stranaka koji je zasnovan na uzajamnoj obavezi da ga 
obadvije stranke moraju držati.« 6 — Kod T. Ćelanskoga 
ima još jedno mjesto gdje dolazi ta riječ. To drugo mje- 
sto glasi: »Coeperunt propterea cum sancta paupertate 
ibidem habere commercium, et in defectu ominum, 
quae sunt mundi, nimium consolati disponebant sicut ibi 
erant, ei ubique perpetuo adhaerere. Et quia, deposita 
omni sollicitudine terrenorum, sola eos divina consolatio 
delectabat, statuunt et confirmant, nullis tribu- 
lationibus agitati, nullis impulsi tentationibus, ab eius 
amplexibus resilire.«To u prijevodu glasi: »Zato su se ovdje 
povezali sa svetom siromaštinom.U nestašici svega što pri- 
pada svijetu nalazili su veliku utjehu. Odlučili su da će 

uza siromaštinu svagdje i uvijek prianjati kao što je to 
bilo ondje. Kako su odbacili brigu za zemaljska dobra, 
uživali su samo u božanskoj ntjehi. Odlučiše i u gl a- 
v i š e da se iz zagrljaja svete siromaštine neće otimati ni 
kad budu vitlani nevoljama, ni kad budu gonjeni kušnja- 
ma.« 7 

Kad na ovo nadovežemo svečanu izjavu braće u SC-u, 
tajanstveno značenje riječi »commercium« postaje nam jas- 
nije i određenije, a to mjesto glasi: »In aeternum et in 
saeculum seaculi iuramus et statuimus custodire iudicia 
iustitiae tuae!« To u hrvatskom prijevodu glasi: »Zaklinje- 
mo se i obećajemo da ćemo uvijek i dovijeka slijediti tvo- 
je pravedne odluke!«* 

Dodamo li svemu ovome još i kratak navod iz živo- 
topisa 5v. Franje što ga je napisao brat Julijan iz Speyera, 
značenje će nam ove riječi postati još jasnije. Brat Julijan 
piše: ». . . Ibique cum ingenti gaudio sanctae paupertatis 
initia renovantes, p a c t o illam perpetuo firmaverunt.« 
To u prijevodu glasi: ». . . I kad su ondje s velikom rado- 
šću obnovili početke svetoga siromaštva, utvrdiše ga traj- 
nim ugovorom.«* 

Nakon ovih navoda K. Esser s očitim zadovoljstvom 
zaključuje: »U ovom se posljednjem doista radi o jednom 
takvom ugovoru ili savezu koji je sklopljen, kad je pre- 
govaranje između gospođe Siromaštine i prve male braće 
bilo na svom vrhuncu.« 1 * 

SC je poput divna mozaika sačinjen iz mnoštva sveto- 
pisamskih navoda i autentičnih činjenica iz života sv. Fra- 
nje. Sve je to poput mnogobrojnih, raznobojnih kamenči- 
ća povezano u doista skladnu cjelinu. Autor je s jedne 
strane izvrsno poznavao Sv. pismo, a s druge je opet stra- 
ne kao suvremenik bio autentični poznavalac sv. Franje. 
U Franji je gledao zaljubljenika koji je neizrecivo i ne- 
opisivo ljubio Krista, utjelovljenu Ljubav Božju. Dok je 
promatrao Krista u betlehemskim jaslama, u skrovitom i 
javnom životu, u muci razapeta na križu, zaljubio se u 
njegovo krajnje siromaštvo. U siromaštvu je gledao naj- 
ravniji, najkraći i najsigurniji put do Krista i njegova 
kraljevstva. 


Franjo je bio rođeni pjesnik — poeta natus. To je 
ostao i onda kad je nakon obraćenja krenuo putem evan- 
đeoskog savršenstva. I Kristovo je evanđeosko siromaštvo 
promatrao kao pjesnik. Personificirao ga je. U njemu je 
gledao živo biće, nadasve uzvišeno i sveto. U dubokoj je 
kontemplaciji stekao uvjerenje da ga s Kristom ne može 
ništa tako povezati i učiniti mu ga tako dragim kao evan- 
đeosko siromaštvo. 

Franjine su POHVALE KREPOST I A/I A prvi izvor iz ko- 
jeg saznajemo kakav je bio njegov stav prema ovoj kre- 
posti kojoj zanosno kliče: »Gospođo sveta Siromaštino, ne- 
ka te Gospodin uzdrži s tvojom sestrom svetom Poniz- 
nošću!« 11 Tako glavna »osoba« SC-a nije tvorevina umjet- 
ničke mašte njegova bezimenog autora nego je to Franji- 
na pjesnička tvorevina. 

U Franji i prvoj zajednici male braće autor gleda no- 
vozavjetni izabrani narod Božji koji pod vodstvom gospo- 
đe Siromaštine putuje prema nebeskom Jeruzalemu. Fra- 
njo se s braćom posvema predaje gospođi Siromaštini, 
stupa u njezinu podaničku službu i priznaje njezin suve- 
renitet. 

Na temelju ovoga je K. Esser zaključio da je latinsku 
riječ »commercium« najispravnije prevesti njemačkom ri- 
ječi »der Bund«. To rješenje prihvatiše i drugi. Tako je, 
npr., u najnovijem talijanskom prijevodu ta latinska riječ 
prevedena riječju »V alleanza«. 12 Zato i mi tu teško pre- 
vodivu riječ prevedosmo svojom hrvatskom riječju 
savez. 

TKO JE AUTOR SC-a ? 

Problem je autorstva do danas ostao neriješen. U 
predgovoru kritičnog izdanja, kojim smo se služili, nave- 
deno je više imena onih za koje se misli i nagađa da bi 
mogli doći u obzir u rješavanju ovoga pitanja. Evo tih 
imena koja su inače dobro poznata i vrlo ugledna. 

SV. ANTUN PADOVANSKI, prvi predavač sv. blago- 
slovlja u Franjevačkom redu, poznati pučki propovjednik 
i glasovit kao čudotvorac; 

IVAN PARE NS, od 1227. do 1233. generalni ministar 
Reda; 

BRAT KRESCENCIJE, od 1244. do 1247. generalni mi- 
nistar Reda; 

IVAN IZ PARME, od 1247. do 1257. generalni ministar 
Reda, a 

IVAN PECHAM je u tom nizu posljednji. 

U najnovije se, međutim, vrijeme kao potencijalni 
autori SC-a navode još TOMA ČELANSKI i CEZARIJE 
ŠPAJERSKI. 

Priređivači su kritičnog izdanja pitanje autorstva osta- 
vili otvorenim. Ni K. Esser, koji se i tim problemom 
ozbiljno pozabavio, nije u nj unio nimalo novoga svjetla. 

Pomnjivo nas čitanje i ozbiljan studij ovoga djelca 
uvjerava da je pisac izvrsno poznavao sv. Franju i menta- 
litet prve male braće, da je bio dobar poznavač i egzeget 
Sv. pisma, da je bio književnik bogate stvaralačke mašte, 
duboke pjesničke intuicije i velikoga zanosa. Franju je 
ljubio neizrecivo i zanosio se istim evanđeoskim idealima 
kao i on. 


KADA JE SC NAPISAN? 

Do danas je sačuvan priličan broj kodeksa ( prijepisa ) 
ovoga djela. Kritično kvarakijsko izdanje spominje ih tri- 
naest. Za to je izdanje upotrijebljeno samo sedam kodek- 
sa koji su ocijenjeni kao najbolji. Šest njih imaju na kraju 
bilješku koja glasi: »Actum est hoc opus mense iulii post 
obitum beati Francisci, anno millesimo đucentesimo vige- 
simo septimo ab Incarnatione Domini Salvatoris nostri 
lesu Christi.« 13 

Priređivači kritičnog izdanja, govoreći o vremenu u 
kojem je SC nastao, kratko izjavljuju: »Ovo svjedočanstvo 
niti zaslužuje da mu se vjeruje, niti ga se smije na laku 
ruku odbaciti ,« 14 — Hilarin Felder spomenutu bilješku 
smatra vjerodostojnom pa je usvaja riječima: »(Djelo) je 
napisano nekoliko mjeseci nakon smrti sv. Franje (u srp- 


nju 1227) . . ,« ls — Kajetan Esser prikaz ovoga problema 
zaključuje rečenicom: »Na temelju rukopisnog nalaza i 
svjedočanstva Ubertina iz Casate može se samo reći da je 
bezimeni pisac napisao svoj spis prije sredine 13. sto- 
ljeća.« 16 

DA LI JE GOSPOĐA SIROMAŠTINA FRANJINA » ZARUČ- 
NICA «? 

Franjo u svojoj SIJENSKOJ OPORUCI 17 i u POZDRA- 
VU KREPOSTIMA 18 siromaštinu naziva »domina Pau- 
per t as«. Tim je istim nadimkom počastio još samo per- 
sonifikaciju ljubavi. Ona je »domina C ar i t a s«. 

Da je Franjo bio pjesnik, izvorni stvaralac, o tome 
nitko ne sumnja. Svoje štovatelje i sljedbenike je, tako 
reći, prisilio da u prikazivanju njegova života isto tako 
nastupaju pjesnički i da ga poetiziraju. U svim najstari- 
jim djelima biografskoga karaktera nailazimo na duboko 
proživljenu poeziju. A to se ipak najviše odrazilo u FIO- 
RETTIMA i u našem SACRUM COMMERCIUM. 

Franjo nije oponašao nikoga, ni za kim se nije povo- 
dio. Nema sumnje da upravo zato uvijek iznova osvaja 
simpatije nebrojenih. 

Bezimeni autor SC-a usvaja Franjin pjesnički način 
izražavanja pa personificira još nekoliko pojmovnih bića. 

I u Tome Čelanskoga i u sv. Bonaventure nalazimo 
potvrdu za to da je Franjo Siromaštinu gdjekada nazivao 
sponsa — zaručnica. No, pisac je sebi postavio određeni 
cilj pa je radnju u tom pravcu usmjeravao i razvijao. 

U SC-u autor Siromaštini pridaje ta oba nadimka, ali 
treba dobro uočiti da je dosljedan pa »gospođu Siromašti- 
nu« isključivo smatra »zaručnicom Kristovom«, a Franjo i 
prva mala braća u njoj gledaju samo svoju gospo- 
daricu. 

Franjo je nadimku »domina« — gospođa, pridavao dvo- 
struk smisao: trubadur sko-viteški i feudalistički. Živio je 
u vremenu tzv. trubadurske poezije, viteštva i feudalizma. 
Zato se sve to toliko odrazilo u njegovu mentalitetu i nje- 
govu cjelokupnom ponašanju. 

»Dok je bio u grijesima«, kako piše u svojoj OPORU- 
CI, bio je posve obuzet trubadurštinom i zanosio se vi- 
teštvom. To su mu tada bili životni ideali. Kad on, me- 
đutim, nadimkom »gospođa« titulira Siromaštinu, tada ne- 
ma ni najmanjega prizvuka namještenog, izvještačenog, 
verbalističkog izraza trubadurske poezije. Njegov je stav 
i odnos prema Siromaštini u neku ruku obojen feuda- 
listički. Siromaština nije za njega bila samo trubadurski 
ljubavni ideal, u SC-u Franjo i braća u njoj gledaju svo- 
ju feudalnu gospodaricu, a sebe smatraju njezinim poda- 
nicima, vazalima. Nadimak »gospođa« označuje i izraža- 
va njihovu podložničku, vazalsku ovisnost i posvemašnju 
raspoloživost u odnosu prema Siromaštini. Svim su joj 
svojim sposobnostima i snagama spremni najodanije slu- 
žiti. Žele trajno uživati blagonaklonost i dobrohotnost svo- 
je gospodarice. Da bi to sebi osigurali zauvijek, sklopiše 
s njom trajan i neraskidljiv Savez po uzoru onoga što 
ga je u Starom zavjetu Jahve sklopio i više puta obnovio 
sa svojim narodom izabranim izraelskim i onoga novo- 
ga što ga je utemeljio Isus u svojoj krvi. 

KNJIŽEVNI KARAKTER SC-a 

SC bezuvjetno zahtijeva da mu se pristupi kao ose- 
bujnom književnom djelu. Da li je bezimeni pisac imao i 
književnih ambicija, ne znamo, jer se to iz samoga djela 
ne može zaključiti, ali je posve sigurno da je imao vrsne 
književne kvalitete. 

Franciskanolozi koji su SC promatrali i kao literarno 
djelo zauzeli su prema njemu nekoliko stavova. Prema K. 
Esseru ćemo navesti samo neke najznačajnije: 

SC je » neobična idila koja nam prikazuje san nekog 
duhovnjaka — mistično sanjarenje.« (F. de Sassevalle) 19 

»SC je u apokaliptičkom obliku pobjednička pjesma 
braće koja su ostala vjerna čistom idealu evanđeoskog si- 
romaštva, u čijoj je službi osnivač Reda htio živjeti i um- 
rijeti . . . « (P. Sabatier) 29 

Najčešće se SC smatrao alegorijom. U tom smislu ka- 
že M. Bihl da je SC »svježa pjesnička alegorija«. 21 


J. Gobri je svoj sud o SC-u izrazio riječima: »Uglađe- 
nim stilom trubadura, zanesen alegorijskim tumačenjem 
Sv. pisma, slavi Savez koji je sklopljen između gospo'đe 
Siromaštine i sv. Franje.« 22 

K. Esser je nakon svestranih literarnih analiza došao 
do posve nova rezultata koji po svojoj izvornosti pred- 
stavlja velik preokret u tom problemu i vrlo je uvjerljiv. 

Franjo i prva mala braća u SC-u nastupaju kao realne 
osobe te u njima bez teškoće prepoznajemo onu skupinu 
prvih entuzijasta iz Rivo Torta, a »gospođa Siromaština« 
je samo personifikacija vodeće evanđeoske kreposti kojoj 
je Krist u svom Govoru na gori obećao » kraljevstvo ne- 
besko«. 23 Zato nema temelja da bi se ovo djelce bez dalj- 
njega moglo smatrati alegorijom, štoviše, ni ono mučno 
uspinjanje braće na visoku, vrletnu goru, na čijem najvi- 
šem vrhuncu gospođa i kraljica Siromaština ima svoje 
prijestolje, samo po sebi nema ništa alegorijsko, nego se 
tu radi o simbolici koju češće susrećemo u starozavjetnoj 
objavi. »Gora Gospodnja« je u psalmima simbol duhovno- 
ga savršenstva na koje je Gospodin pozivao i starozavjet- 
noga čovjeka, a mi novozavjetni smo na to pozvani rije- 
čima: » Budite savršeni kao što je savršen vaš nebeski 
Otac!« (Mt 5, 48) 

Vrlo uvjerljivo je obrazloženo mišljenje K. Esser a ko- 
ji SC smatra srednjovjekovnim misterijem ili p r i- 
k a z a n j e m. Taj je oblik pučke drame nabožna sadržaja 
cvao u Evropi kad je SC nastao. Ta su prikazanja u po- 
nekim slučajevima imala svoj korijen i u samom sv. bo- 
goslužju, a najčešće su im bile podlogom svetačke legen- 
de. 

U povijesti književnosti ovo nije jedini slučaj u ko- 
jem su stručnjaci tijekom vremene iz temelja izmijenili 
svoj stav i sud o književnoj naravi nekoga djela. Sličan je 
proces, npr., doživio Njegošev GORSKI VIJENAC koji je 
dugo vremena smatran dramom dok nije napokon u no- 
vije vrijeme o njemu rečeno da ga »jednostavno treba 
tretirati kao naročitu vrst spjeva (...) u kojem postoji 
i originalno shvaćen i razvijen snažan i dramatičan unu- 
trašnji konflikt . . .« 2i 

Da li je SC ikada izvođen na pozornici kao pučka sce- 
nska igra, nije poznato, a to nije ni važno, jer ima takvih 
drama koje se više čitaju nego što se izvode na pozornici. 

Premda u ovom scenskom prikazivanju prevladavaju 
monolozi, ipak je u njemu naglašena dramatičnost. Sve 
je protkano pokretnošću i živahnošću. Svojom velikom u- 
nutrašnjom snagom čitaoca posve zaokuplja i uznosi ga 
u više, duhovne sfere gdje se čovjek na neki način osjeća 
oslobođenim materije i grube tjelesnosti. » Svečana goz- 
ba« što je braća na onako jednostavan, neposredan i si- 
romašan način prirediše u čast gospođi Siromaštini upra- 
vo na opipljiv i jedinstven način čitaocu omogućuje doži- 
vjeti smisao i evanđeosku dubinu poznatih Isusovih ri- 
ječi: »Ne živi čovjek samo o kruhu!«** 

SC U VREMENU NASTANKA I DANAS 

Nema sumnje da je bezimeni pisac svom djelu posta- 
vio određeni cilj i da je htio postići nešto sasvim poseb- 
no s obzirom na shvaćanje evanđeoskog siromaštva i na 
općeniti stav prema njemu. 

Franjo je uz gospođu Siromaštinu središnja osoba SC-a 
Skupina braće nastupa samo kao kolektiv, nijedan od njih 
ne nastupa individualno kao pojedinac. To isto vrijedi i 
za Franju. Kad nastupi i kad govori, ne govori u svoje 
osobno ime nego u ime cijeloga bratstva. — Kao što nam 
ga predstavljaju njegovi malobrojni spisi i izvori prve ru- 
ke, tako on nastupa i u ovome djelu: on je evanđeoski en- 
tuzijast koji je cijelim svojim bićem zaljubljen u evan- 
đeosko siromaštvo. 

Potanka nas analiza njegovih shvaćanja i stavova s 
obzirom na prihvaćanje i opsluživanje evanđeoskih savje- 
ta upućuje na to da je on svoj zavjet siromaštva u odnosu 
prema ostalim dvama zavjetima smatrao dominantnim. 
On je i u poslušnosti i u čistoći nadnaravnim pogledom 
svoga karizmatičkog genija gledao najuzvišenije osiroma- 
šenje, koje se s jedne strane sastojalo u nadnaravnom od- 
ricanju i žrtvovanju vlastite volje i slobode, a s druge 

opet strane u nadnaravnom odricanju i žrtvovanju stva- 
ralačke životne snage što je u sebi sakriva i nosi čistoća 
duše i tijela, zaodjevena vanjskom odjećom potpuna i ve- 
likodušna Bogu posvećena celibata. 

SC je u prvom redu za malu braću i za sve Franjine 
mnogobrojne duhovne kćeri — klarise i ostale Bogu po- 
svećene djevice franjevačkog nadahnuća — snažan poticaj 
na vjernost prihvaćenom idealu evanđeoskog siromaštva, 
a za sve ostale, obične kršćane, ozbiljna je opomena da se 
čuvaju svega što bi im moglo umanjiti smisao za evanđeo- 
sko siromaštvo i ljubav prema njemu. SC predstavlja jez- 
gru Franjina stava prema siromaštvu. U njemu su sažete i 
plastično prikazane njegove izvorne misli o tom predme- 
tu. Tako ovo djelce može Franjinim sinovima i kćerima 
poslužiti kao pouzdan putokaz »na kraljevskom putu«** 
evanđeoskog siromaštva koji vodi u » zemlju živih«.* 1 

Među značajnim temama o kojima se dosta pisalo i 
govorilo u vrijeme zasjedanja II. vatikanskoga koncila pa 
sebno mjesto zauzima tema o » Crkvi siromaha«. 

Za Kristove će učenike i sljedbenike koji su posvema 
prožeti evanđeljem ova tema uvijek biti aktualna i nika- 
da ne bi smjela biti obojena prolaznim pomodarstvom, 
jer je Krist » evangelizirao siromašne« (Mt 11, 5) i teoret- 
ski i praktički, riječju i primjerom. Kao što je on, boraveći 
na svijetu kao povijesna osoba, bio siromašan da ga u to- 
me nije nitko ni nadvisio ni pretekao, tako želi i hoće da 
i njegovo Otajstveno Tijelo — Crkva bude siromašna. 
Onim klasičnim oznakama Crkve — da je, naime, jedna, 
sveta, katolička i apostolska — trebalo bi nadodati još i 
ovu oznaku: da je siromašna. Dok naglašavamo ovu 
oznaku Otajstvenoga Tijela Kristova, ističemo i misterij- 
ski karakter evanđeoskog siromaštva, kako je to u svojoj 
studiji » Mysterium paupertatis «* s obradio i prikazao K. 
Esser. Evanđeosko poimanje siromaštva sv. Franje pred- 
stavlja kao neki otajstveni ponor u koji se nije nitko ta- 
ko duboko spustio kao on. 

*** 

Suvremeni čovjek ima nebrojeno mnoštvo najrazliči- 
tijih potreba materijalne naravi. Budući da mnogo toga 

treba, mnogo i troši da bi svim tim svojim potrebama 
izišao u susret. 

Danas smo svi silom prilika uklopljeni i upravo do 
vrata utonuli u jedno more koje se danas običaje zvati 
»potrošačkim društvom«. U tom »društvu« dominantan 
položaj zauzima neodoljiva težnja suvremenoga čovjeka 
za što višim » životnim standardom«. 

I nama, ovakvima kakvi jesmo, SC ima mnogo toga 
reći. Trijezno i pažljivo čitanje ovoga djelca će nam, po- 
kažemo li se poučljivima, pružiti obilje materijala za te- 
meljit ispit sasvjesti i bit će nam snažan poticaj na evan- 
đeosku metanoju. 

*** 

Napokon treba još nešto napomenuti što je predstav- 
ljalo priličan prevodilački problem, a to je naj naglašenija 
riječ koja se nalazi već u samom naslovu izvornika, a u 
tekstu se neprestano ponavlja. To je latinska riječ »pau- 
pertas « koju mi inače prevodimo svojom hrvatskom ri- 
ječju siromaštvo. Kod te riječi nismo mogli ostati, 
jer je srednjega roda, a za istoznačan prijevod latinske ri- 
ječi » paupertas « je i u hrvatskom prijevodu prijeko po- 
trebna riječ ženskoga roda da bi se tako i u prijevodu mo- 
gla ostvariti personifikacija koja je za SC toliko značajna. 

Prevodioci koji ovo djelo prevode na koji od najras- 
prostranjenijih evropskih jezika, kao što su: francuski, 
talijanski, španjolski i njemački, s tom se teškoćom ne su- 
sreću, jer je u tim jezicima imenica, koja ima isto znače- 
nje kao latinska riječ »paupertas«, ženskoga roda. Toj la- 
tinskoj riječi u hrvatskom jeziku odgovaraju i donekle 
imaju jednako značenje tri riječi, a to su: siromaština, u- 
boština i neimaština. Nalazimo ih, doduše, u svojim rječ- 
nicima, ali ih rijetko čujemo u svagdašnjem životu, jer ih 
već osjećamo kao prilično zastarjele. Problem je trebalo 
riješiti. Jezični nam je osjećaj sugerirao da se konačno 
opredijelimo za riječ siromaština, jer se ona čini 
najprikladnijom. Bolje rješenje od ovoga nije nam uspjelo 
pronaći. 

Osim »gospođe Siromaštine« kao glavne personifikaci- 
je u SC-u ih nastupa još nekoliko. Jedne su od njih perso- 


nificirane kreposti, a druge su personificirane mane ili 
čak neka stanja, kao što je to »domina Persecutio « — 
»gospođa Progonjenost«. Ni ovu posljednju riječ nije us- 
pjelo zgodnije i prikladnije prevesti. 

*** 

Obnova Crkve uopće, a redovničkog staleža napose, 
kako ju je zamislio i načelno zacrtao II. vatikanski kon- 
cil, još nije dovršena. Ona traje. Provodi se na svim pod- 
ručjima, ali se u mnogočemu ne vide željeni rezultati. Da 
se doista obnovi i osvježi autentični evanđeoski duh, pot- 
rebno je najprije obnoviti evanđeosko siromaštvo. Gospođi 
Siromaštini treba vratiti položaj i mjesto što joj ga je 
predvidio i osigurao njezin » zaručnik « Isus Krist. 

Zato: najprije obnovimo SVETI SAVEZ s gospo- 
đom Siromaštinom i bit ćemo spašeni! 

ZAPOČINJE 

SVETI SAVEZ SVETOGA FRANJE S 
GOSPOĐOM SIROMAŠTINOM 


Proslov 

Među ostalim izvrsnim i istaknutim krepostima 
koje u čovjeku pripravljaju mjesto i prebivalište 29 Bogu 
te pokazuju uzvišeniji i lakši put 30 kojim se dolazi k 
njemu, sveta siromaština izvjesnom prednošću nadvisu- 
je sve ostale i premašuje slavu ostalih posebnom ljup- 
košću. Ona je osnovica i čuvarica sviju kreposti te 
punim pravom među ostalim evanđeoskim krepostima 
položajem i imenom zauzima prvo mjesto. 31 a Zato 
nema razloga da se ostale (kreposti) boje proloma ob- 
laka, riječnih poplava, opasnih oluja, kad su izgrađe- 
ne na ovom temelju. 13 

2. I punim pravom, jer ju je Sin Božji, Gospođin 
nad vojskama i Kralj slave a uzljubio posebnom ljubav- 
lju, tražio i našao b kad je na zemlji izvodio djelo 
spasenja . c Na početku svoga propovijedanja stavio ju 
je kao svjetlo vjere u ruke svima koji ulaze kroz vra- 
ta, i prije svega ju je postavio da bude kao kamen 
temeljac kuće. Kraljevstvo nebesko, što ga ostale kre- 
posti primaju od njega samo kao obećanje, njoj pre- 
daje bez ikakva odgađanja. 32 Blago siromasima u du- 
hu — kaže on — jer je njihovo kraljevstvo nebes 
koA 

3. Kraljevstvo nebesko s pravom pripada onima 
koji svojevoljno ne posjeduju ništa od zemaljskih do- 
bara zbog duhovne odluke i želje za vječnim dobri- 
ma. 33 Tko ne mari za zemaljska dobra, i treba da živi 

od nebeskih dobara; neka sretnim ustima blaguje 
slatke mrvice što padaju sa stola svetih anđela u sa- 
dašnjem progonstvu onaj koji se odrekao sviju ze- 
maljskih dobara i sve smatra izmetinamaP pa zavre- 
đuje kušati kako je sladak i dobar Gospodina To je 
pravo izručivanje kralj estva nebeskog 34 i sigurnost 
vječnog posjedovanja u tom kraljevstvu i kao neki 
sveti predokus budućeg blaženstva. 35 

4. Zato se blaženi Franjo kao pravi Spasiteljev 
nasljedovatelj i učenik na početku svog obraćenja svim 
žarom, svom čežnjom i posvemašnjom promišljenošću 
dao na traženje svete siromaštine ne bi li je našao i pri- 
grlio. Nije krzmao pred protivštinom, nije se plašio 
neuspjeha, nije izbjegavao napor, nije zazirao ni od 
kakve tjelesne nevolje samo zato da bi mu se konačno 
pružila mogućnost da uzmogne prispjeti do nje 30 ko- 
joj je Gospodin predao ključeve nebeskog kraljevstva 3 


Blaženi se Franjo raspituje o Siromaštini 

5. Poput radoznalih istraživača počeo je obilaziti 
ulice i trgove grada, i pomnjivo je tražio onu koju lju- 
bi duša njegova . a 37 Ispitivao je one koji su stajali na- 
okolo, zanimao se kod onih koji su pridolazili. Ovako 
je govorio: Da li ste vidjeli onu koju ljubi moja du- 
ša . ? b Ta im riječ bijaše nerazumljiva c kao da je tu- 
đinska. Jer ga ne razumješe, rekoše mu: Ne znamo, 
čovječe, što kažeš. Govori nam našim jezikom pa ćemo 
ti odgovoriti . d 

Adamova djeca onoga vremena ne imađahu ni ri- 
ječi ni smisla da o siromaštini međusobno raspravljaju 
ili da o njoj govore. Jako su je mrzili kao što čine i 
danas. Zato onome koji se za nju raspitivao nisu mo- 
gli reći ništa miroljubivo . e Zato mu kao nepoznatom 
odgovoriše i izjaviše da ne znaju ništa o onome za što 
se on zanimao. 

6. Poći ću — reče blaženi Franjo — te ću govoriti 
s njima. Oni poznaju put Gospodinov i misao svog Bo- 

ga, a jer su oni drugi možda siromašni i ludi te put Gos- 
podnji 88 i misao svoga Boga ne poznaju . b 

Kad je to učinio, ovi mu odgovoriše grublje, go- 
voreći: Kakva je to nova nauka kojom nam puniš 
uši? c Siromaština koju tražiš neka uvijek bude tvoja, 
i tvojih sinova, i tvojih potomaka nakon tebe. d . Nama 
više odgovara to da uživamo naslade, da obilujemo 
bogatstvom, jer je kratka vijeka i tužan život naš i 
nema lijeka kad čovjeku dođe kraj. e Ta ništa nismo 
spoznali što bi bilo bolje nego veseliti se, jesti i piti, 
dok smo živi* 

7. Kad je blaženi Franjo to čuo, snebio se u svom 
srcu i, zahvaljujući Bogu, rekao: Blagoslovljen da si, 
Gospodine Bože, koji si ovo sakrio od mudrih i um- 
nih, a objavio si malenima! Dobro, Oče! jer je tebi 
tako milo. 3 - Gospodine, Oče i vladaru života moga, 
ne prepusti me njihovoj ćudi, ne dopusti da zbog njih 
potonem h u onu zloću, nego mi po svojoj milosti daj 
naći ono što tražim, jer ja sam tvoj sluga i sin sluš- 
kinje tvoje. c 

8. Kad je blaženi Franjo tako izišao iz grada, br- 
zim je korakom stigao na neko polje 39 gdje je, gleda- 
jući izdaleka, opazio dvojicu staraca 40 kako sjede pri- 
tisnuti teškom tugom. Jedan od njih govaraše ovako: 
Na koga da pogled svoj svratim? Na siromaha i čo- 
vjeka duha ponizna koji od moje riječi dršće . a A dru- 
gi reče ovako: Ništa nismo donijeli na ovaj svijet ta- 
ko da ništa ne možemo iz njega ni iznijeti. A kad ima- 
mo hranu i odijelo, tim budimo zadovoljni . b 44 


Franjo moli da mu pokažu gdje stanuje 
Siromaština 

9. Kad blaženi Franjo do njih stiže, reče im: Po- 
kažite mi, molim vas, gdje stanuje gospođa Siromašti- 
na, gdje se nalazi na paši, gdje planduje , a jer sam 
bolestan od ljubavi za njom. h 43 

Oni mu odgovoriše i rekoše: »Dobri brate, mi smo 
ovdje sjedili jedno vrijeme i dva vremena i pola vre- 
mena, c 43 i često smo je viđali kako prolazi, jer su je 
tražili mnogi. Gdjekada su je mnogi pratili, 44 ali se 
često vraćala sama i gola; ne bijaše nakićena ogrlica- 
ma , d bez ikakve pratnje, bez ikakve odjeće. Gorko bi 
plakala i govorila: Sinovi majke moje rasrdili se na. 
me. e A mi joj rekosmo: Strpljiva budi, 1 jer pravedni 
tebe Ijube.s 

10. A sada se ona, brate, uspinje na goru veliku 
i visoku , 43 kako joj je naredio Bog.* Ona stanuje 
na svetim gorama, jer je Bog više ljubi negoli sve ša- 
tore Jakovljeve* Gorostasi ne mogaše slijediti trag nje- 
zinih nogu, 0 ni orlovi nisu dolijetali do njenih vrhu- 
naca. Siromaština je jedinstvena pojava. Svaki je čo- 
vjek prezire zato što se ne nalazi u zemlji onih koji 
žive udobno: đ Zato je skrivena njihovim očima; 0 ona 
izmiče i pticama nebeskim . £ Jedino je Bogu poznat 
njezin 46 put i mjesto gdje prebivah 

11. Ako, dakle, brate, želiš doći do nje, svući svoju 
svečanu odjeću i odbaci svako breme i grijeh koji la- 
ko zavodi ,* jer, ne budeš li gol, 4 ' nećeš se moći do nje 
uspeti, jer se povukla na toliku visinu. No, jer je do- 
brostiva, lako je vide koji je ljube i nalaze je oni 
koji je traže* Sama je misao o njoj mudrost 48 savr- 
šena — brate — i tko poradi nje bdije, brzo će po- 
stati bezbrižan. 0 Zato sa sobom povedi vjerne drugo- 
ve 49 da se, uspinjući se na goru, mogneš poslužiti nji- 
hovim savjetom i da bi te podupirala njihova pomoć, 
jer teško onome, tko padne, nema nikoga tko bi ga 
podigao; padne li jedan, drugi će ga podići . d 


Blaženi Franjo potiče braću 

12. Kad se blaženi Franjo posavjetovao s tim lju- 
dima, otišao je i sebi izabrao nekolicinu vjernih dru- 
gova. S njima je požurio, a kad je stigao gore, rekao 
je svojoj braći: Dođite, uspnimo se na goru Gospod- 

nju i do kuće gospođe Siromaštine da bi nas poučila 
o svojim putovima i da bimo išli njezinim stazama .* 50 

A kad su sa svih strana promotrili uspon na go- 
ru i njegovu strminu, neki od njih rekoše, govoreći 
među sobom: Tko će se uspeti na ovu goru b i tko će 
stići do njezina najvišeg vrhunca? 

13. Kad je blaženi Franjo to razabrao, 51 rekao je: 
Uzak je put 52 — braćo — i tijesna su vrata koja vode 
u život i malo ih je koji ih nalaze. Budite jaki u Gos- 
podinu i u njegovoj silnoj moći* jer će nam sve što 
je teško postati lako. Odložite teret vlastite volje 53 i 
odbacite bremena grijeha, opašite se i budite junaci !* 
Zaboravite što je za vama, a prema mogućnostima 
posežite za onim što je pred vama. c Kažem vam da će 
svako mjesto na koje stupi vaša noga* 54 biti vaše. 
Pred vašim je licem životni Duh, 0 Krist Gospodin, koji 
će vas vući konopcima ljubavi f na najviši vrhunac go- 
re. 55 Čudesan je, braćo, božanski naum spasenja po Si- 
romaštini. Lako ćemo, međutim, moći uživati u njezi 
nim zagrljajima, jer postade kao udovica vladarica na- 
roda,s bijedna i od sviju prezrena kraljica kreposti. 56 
Nema nikoga tko bi se iz blizine usudio na nas vika- 
ti, nikoga tko bi nam se suprotstavljao, nikoga tko bi 
s pravom bio kadar spriječiti ovaj spasonosni Savez. 57 
Svi joj se prijatelji iznevjeriše i postadoše neprijate- 
lji* Nakon tih su riječi svi zajedno počeli ići za sve- 
tim Franjom. 58 


Siromaština se divi lakom uspinjanju braće 

14. Dok su se posve lakim korakom žurno uspi- 
njali prema vrhuncu, gle, gospođa je Siromaština, sto- 
jeći na najvišem vrhuncu planine, zaokružila pogledom 
po gorskim vrletima. Gledajući ove ljude kako se od- 
važno uspinju, kako upravo lete, silno se zadivila i 
rekla: Tko su ovi što lebde poput oblaka, kao što go- 
lubovi lete prema svojim golubin jacima?* Ta već du- 
go takvih vidjela nisam, niti sam gledala tako posve 

slobodne, koji sve terete odbaciše. Zato ću im reći 
što u svom srcu nosim da se ne bi, poput onih dru- 
gih, 59 kaj ali zbog tolika uspona, a nisu se ni obazira- 
li na ponor 69 koji se naokolo usjekao. Znam da do 
mene neće moći stići bez moje privole, ali ću imati za- 
slugu pred svojim nebeskim Ocem, dadnem li im spa- 
sonosan savjet. 6i — I gle, čula je ođozgor glas koji 
reče: Ne boj se, kćeri sionska* jer su ovi sjeme što 
ga blagoslovi Gospođin ° i izabra iskrenom ljubav- 
lju . d 02 

15. I gospođa je Siromaština sjela na prijestolje 
svoje golotinje; predusrela ih je sretnim blagoslovi- 
ma* i rekla: 63 »Kažite mi, braćo, razlog svog dolaska 
i zašto se uspinjete tako žurno iz doline bijednih na 
goru slave? Možda tražite mene koja sam, kako vidite, 
bijednica, olujom vitlana, bez ikakve utjehe?«* 


Blaženi Franjo i njegovi drugovi hvale 
Siromaštinu 

16. Oni uzvratiše govoreći: »Dođosmo k tebi, gos- 
podarice naša; zaklinjemo te primi nas s mirom. Želi- 
mo postati slugama Gospodina nad vojskama , a jer On 
je Kralj slave.« Dočuli smo da ćeš postati kraljicom 
kreposti i to smo donekle iskusili vježbom. Zato, do 
tvojih nogu prostrti, ponizno i usrdno te molimo, u- 
dostoj se biti s nama i budi nam putom kojim se do- 
lazi do Kralja slave kao što si bila put njemu, 64 kad 
se udostojao pohoditi one koji prebivaju u tami i sjeni 
smrtnoj, On, Sunce s visine.«* 65 Dobro znamo da je 
tvoja moć, tvoje kraljevstvo, da si uzvišena iznad sve- 
ga. 0 Kralj kraljeva te postavio da budeš kraljicom i 
gospodaricom. Samo s nama utanači mir i bit ćemo 
spašeni da bi nas po tebi primio onaj koji nas je po 
tebi otkupio. 66 Odlučiš li spasiti nas, odmah ćemo 
biti spašeni. d Ta s^m je Kralj kraljeva i Gospodar 
gospodara , e Stvoritelj neba i zemlje, poželio tvoju lje- 
potu i dražešt. f 67 Dok se Kralj odmarao na ležaju svo- 
me, s bogat i slavan u svom kraljevstvu, ostavio je dom 

svoj, ostavio svoju baštinu: blagostanje i bogatstvo 
bijahu u njegovu domu. h 68 I dolazeći tako iz kraljev- 
skoga sjedišta* s najvećim te tražio poštovanjem.« 69 

17. Veliko je, dakle, tvoje dostojanstvo i neuspo- 
rediva uzvišenost, jer te, napustivši sve čete anđela 
i nebrojene vojske — a bijaše ih veliko mnoštvo u ne- 
besima — došao tražiti u donjim krajevima zemlje, a 
nalazila si se u blatu kalnomep u tmini i sjeni smrt- 
noj* Svim živima si bila strahovito mrska i svi su 
te se klonili i, koliko su mogli, od tebe bježali, što- 
više, iako ti neki nisu mogli baš nikako pobjeći, ipak 
im zato nisi bila manje mrska i odvratna. 

18. No, kad je vladar, Gospodin, došao, sam te je 
prihvatio, uzdigao ti glavu među plemenima naroda i 
kao zaručnicu te uresio vijencem , a uzdigao te iznad 
oblaka* Premda si, bez sumnje, odvratna još bezbroj- 
nima, jer ne poznaju tvoje moći i tvoje slave, 0 tebi 
ipak ništa ne propada, jer slobodno prebivaš na sve- 
tim gorama , d u najčvršćem prebivalištu Kristove sla- 
ve. e 

Odlike gospođe Siromaštine 

19. Kad se Sin Svevišnjega Oca zaljubio u tvoju 
ljepotu, a prionuo je uza te jedinu i u svemu te prona- 
šao najvjernijom. Prije no što je stigao iz svjetle do- 
movine na zemlju, pripravila si mu prikladno mjesto, 
prijestolje na kojem sjedi, ložnicu u kojoj počiva, na- 
ime, vrlo siromašnu Djevicu od koje je rođen zasjao 
svijetu. Vjerno si mu, kad se rodio, izišla u susret da 
bi u tebi, a ne u udobnosti, našao mjesto koje mu je 
po volji. Položen je, kaže evanđelist, u jasle, jer za nj 
nije bilo mjesta u svratištu* I tako si ga uvijek ne- 
razdruživo pratila da za cijelog života, otkako se po- 
javio na zemlji i boravio među ljudima , c dok su lisi- 
ce imale jazbine, a ptice nebeska gnijezda, nije imao 
gdje bi naslonio svoju glavuA On koji je nekoć otva- 
rao usta prorocima, kad je nakon toga otvorio svoja 
usta da naučava, između mnogih stvari o kojima 

je govorio, prije svega je pohvalio tebe i postavio te 
na prvo mjesto: Blago siromasima u duhu, jer je nju 
hovo kraljevstvo nebesko . e 

20. A kad je izabirao nekolicinu nužnih svjedoka 
svoga svetog propovijedanja i slavnoga života za spase- 
nje ljudskoga roda, nije izabrao bogate trgovce nego 
siromašne ribare da bi tolikim odlikovanjem pokazao 
kako bi trebalo da svi ljube tebe. Da bi napokon bila 
svima očita tvoja dobrota, tvoja plemenitost, tvoja 
hrabrost i dostojanstvo, kako nadvisuješ sve kreposti i 
kako bez tebe ne može postojati nit jedna krepost, ka- 
ko tvoje kraljevstvo nije od ovoga svijeta * nego da je 
s neba, tada si se ti jedina priljubila uz Kralja slave 
kad su ga svi izabrani i ljubljeni kukavički napustili. 
Ti, njegova najvjernija zaručnica, preslatka ljubitelji- 
ca, nisi se od njega ni na čas udaljila, štoviše, uza 
nj si još više prionula kad si promatrala kako ga svi 
još većma preziru. Da nisi, naime, bila s njim, nikada 
ne bi mogao biti tako prezren od sviju. 

21. Bila si s njim kad su ga Židovi pogrđivali, 
kad su ga farizeji izrugivali, kad su mu svećenički 
prvaci predbacivali. S njim si bila kad su ga ćuška- 
li, kad su na nj pljuvali, kad su ga bičevali. On koga 
su svi morali štovati bijaše ruglo svima, a samo si ga 
ti tješila. Nisi ga ostavila sve do smrti, smrti na krizu* 
I na samom si križu, kad mu je tijelo već bilo ogo- 
ljeno, ruke rastegnute, ruke i noge probodene, zajedno 
s njim trpjela tako da se na njemu nije vidjelo ništa 
slavnije od tebe. A kad je napokon uzašao na nebo, 
tebi je ostavio znak nebeskog kraljevstva za obilježa- 
vanje izabranih da svatko, tko teži za vječnim kraljev- 
stvom, dođe k tebi i da te zamoli kako bi po tebi 
unišao, jer — ako netko nije tvojim znakom obilje- 
žen — ne može ući u Kralj evstvo. b 

22. Zato, gospođo, budi nam milostiva pa nas obi- 
lježi znakom svoje naklonosti. Tko je tako bezuman, 
tako nerazuman a da te ne bi ljubio svim srcem, tebe 
koju je Svevišnji odabrao i pripravljao odvijeka? Tko 
te ne bi štovao i častio, kad te onaj, kom se klanjaju 
sve nebeske snage, odlikovao tolikom čašću? Ta tko 

ne bi rado častio tragove tvojih nogu a kad ti se Go- 
spodin veličanstva tako ponizno poklonio, s tobom se 
tako prijateljski povezao, tolikom ljubavlju uza te pri- 
onuo? Zato te, gospođo, po njemu i poradi njega za- 
klinjemo 70 ne prezri u potrebama naših vapaja, nego 
nas uvijek oslobodi od pogibelji, ti slavna i dovijeka 
blagoslovljena! 71 

Govor gospođe Siromaštine 

23. Na ovo je gospođa Siromaština odgovorila 
radosnim srcem, razdraganim licem, umiljatim glasom 
i rekla: »Priznajem vam, braćo i predragi prijatelji, 
da sam ispunjena veseljem, preobilno sam radosna , a 
otkako ste počeli govoriti. Promatram vašu revnost i 
već mi je poznato vaše sveto Pravilo. Vaše mi riječi 
postadoše dragocjenije od zlata, zlata čistoga, slađe od 
meda, meda samotoka , b Niste, naime, vi oni koji go- 
vore, nego je Duh Sveti onaj koji govori u vama, c 
i njegovo vas pomazanje poučava u svemu d što ste 
govorili o Svevišnjem Kralju koji me samo po svojoj 
milosti uzeo da mu budem draga 73 Tako je na zemlji 
s mene uklonio porugu e i proslavio me među odlični- 
cima neba. 

24. Zato, ako vam nije teško slušati, želim pred 
vas iznijeti dugu povijest svoga položaja, a to će vam 
biti vrlo korisno da biste naučili kako vam treba ži- 
vjeti i ugađati Bogu a 73 da pazite da se ne biste oba- 
zirali natrag, jer želite staviti ruku na plug. h 74 

Nisam, kao što mnogi misle, neuka. Dosta sam 
stara i obilujem brojem dana. Poznat mi je poredak 
stvari, raznolikost stvorova, promjenljivost vremena. 
Po dugom iskustvu, po naravnoj pronicavosti i po da- 
ru milosti poznam nestalnost ljudskog srca. 

Siromaština se sjeća raja 

25. Nekoć sam bila u raju svog Boga* gdje čovjek 
bijaše gol. štoviše, cijeli sam onaj predivni vrt obila- 

žila u čovjeku i s čovjekom golim. Ništa se nisam 
bojala, ni u što nisam sumnjala, nikakve se protivšti- 
ne nisam plašila. Mislila sam da ću s njim boraviti 
dovijeka, jer ga je Svevišnji stvorio kao pravedna, do- 
bra i mudra te smjestio na najubavije i najljepše mje- 
sto. Bijah uvelike radosna, sve vrijeme sam igrala 
pred njim ;' 0 jer ne imađaše nikakva vlasništva, sav bi- 
jaše Božji. 75 

26. Ali jao! Nadošlo je neočekivano zlo, od po- 
četka stvaranja posve nečuveno. Onaj Nesretnik, 76 ko- 
ji je nekoć u svojoj ljepoti izgubio mudrost, unišao 
je u zmiju. Budući da više nije mogao ostati u nebu, 
prijevarno je napao čovjeka da bi i on, kao što je i 
sam, postao prijestupnikom Božje zapovijedi. Bijednik 
je povjerovao onomu koji ga je uputio na zlo i uza 
nj je pristao. Zaboravio je Boga, svoga Stvoritelja, 
slijedio je prvog prijestupnika, štoviše, prekršitelja. 
Najprije bijaše gol, kaže o njemu Pismo, ali se nije 
sramio, jer u njemu bijaše potpuna nedužnost. a A 
kad je sagriješio, spoznao je da je gol i od srama se 
utekao smokvinu Ušću te je sebi načinio opregP 

27. Zato, kad sam vidjela kako mi je drug 77 po- 
stao prijestupnikom i prekrio se lišćem, jer ne ima- 
đaše ništa drugo, udaljila sam se od njega te sam ga, 
stojeći podalje, počela promatrati suzna lica. Iščekiva- 
la sam onoga koji bi me spasio od malodušnosti srca 
i tolika vihora « 

Tada iznenada dođe s neba neka hukaP koja je 
zahvatila cijeli raj a s njom dođe s neba blistavo svje- 
tlo. Ogledavši se naokolo, vidjeh Gospodina Veličanstva 
koji je šetao rajem za dnevnog povjetarca P Odsijavao 
je neopisivom i neizrecivom slavom. Pratilo ga je mno- 
štvo anđela koji klicahu snažnim glasom govoreći: 
Svet, svet, svet Gospodin Bog nad vojskama. Tisuću 
tisuća sluzahu njemu, mirijade stajahu pred njimP 

28. Počela sam, priznajem, plašeći se i silno dršću- 
ći, od straha i užasa iznemagati. Puzajući tijelom, uz- 
burkanim sam srcem iz dubine zavapila a govoreći: Go- 


spodine, smiluj se! Gospodine, smiluj se! Ne idi na 
. sud sa slugom svojim, jer nitko živ nije pravedan 
pred tobomP I on mi reče: Idi, sakrij se časkom, dok 
ne prođe jarost moja. c 

I odmah pozva mog druga govoreći: Adame, gdje 
si? d A on je na to odgovorio: Čuo sam tvoj glas. Po - 
bojah se, jer sam gol, pa se sakrihP Doista bijaše gol, 
jer je, silazeći iz Jeruzalema u Jerihon, upao među 
razbojnike koji mu oteše darove naravi te je izgubio 
sličnost sa Stvoriteljem.* 78 A on sam, njegov Svevišnji 
Kralj, koji nije ništa manje dobrostiv, dade mu pri- 
liku da se povrati, očekivaše njegovo obraćenje. 79 

29. Nesretnik je, međutim, odvratio svoje srce i 
počeo govoriti opake riječi da bi našao ispriku svo- 
jim grijesima. 3 80 Na taj je način povećao grijeh i u- 
množio kaznu. Sebi je nagomilao gnjev za dan gnjeva 
i srdžbe pravednoga suda BožjegP Nije poštedio ni 
sebe ni svoga potomstva koje dođe nakon njega; sve 
predade strahovitom prokletstvu smrti. I nakon pre- 
sude sviju nazočnih, 81 Gospodin ga je istjerao iz eden- 
skog vrta c osudom pravednom, ali ništa manje milo- 
srdnom. I rekao mu je, ublažujući mnogo presudu 
prokletstva, da se ima povratiti u zemlju iz koje je 
uzet; načinio im je odjeću od kože d da tako označi 
njihovu smrtnost, pošto su lišeni odjeće nedužnosti. 82 

30. Kad sam ugedala svoga druga, obučena u kožu 
mrtvih, 83 od njega sam se odvojila, jer bijaše prisi- 
ljen povećati napore da bi se obogatio. 84 Zato sam se, 
gorko plačući i naričući, potucala svijetom kao luta- 
lica i prognanica. Od onoga vremena — otkako je 
Abrahamu, Izaku, Jakovu i ostalima obećano bogatstvo 
i zemlja koja teče mlijekom i medom a — ne nađoh 
mjesta gdje bi mi otpočinula noga. U njima svima sam 
tražila počivalište b ali ga ne nađoh. Pred rajskim je 
vratima stajao Kerub s plamenim, isukanim mačem, 
dok iz Očeva krila nije na svijet došao Svevišnji 0 koji 
me ponovno najmilostivije potražio. 85 

Kristovo svjedočanstvo 


31. A kad se Krist htjede vratiti svom Ocu koji 
ga je poslao, pošto se ispunilo sve što ste rekli, s ob- 
zirom na mene je sa svojim vjernim izrabranima 86 
sklopio Savez i potvrdio ga neopozivom izjavom kad 
im je rekao: 87 Nemojte posjedovati ni zlata ni sre- 
bra, ni novca. Nemojte nositi ni kesu, ni torbu, ni 
štap, ni obuću, i nemojte imati dviju haljina. Onome 
koji bi se s tobom htio parničiti na sudu i htio uzeti 
tvoju haljinu, podaj i ogrtač. I tko bi te prisilio da 
pođeš tisuću koraka, pođi s njim i druge dvije tisu- 
će. 3 - Ne sakupljajte blago sebi na zemlji gdje ga iz- 
griza moljac i rđa, i gdje lopovi potkopavaju zidove 
i kradu gaA Ne brinite se tjeskobno i ne govorite: 
Što ćemo jesti ili što ćemo piti? c Nemojte se brinuti 
za sutra, jer će se sutrašnji dan brinuti za se. Svakom 
je danu dosta njegove mukeA Ako se tko ne odrekne 
svega što ima, ne može biti moj učenik, e i ostalo što 
je napisano u toj knjizi. 


Apostoli 

32. Apostoli su i svi njihovi učenici sve ovo opslu- 
živali s najvećom pomnjom i nisu ni za čas propusti- 
li nešto od svega što su čuli od svoga Gospodina i Uči- 
telja. Oni, izvanredno hrabri vitezovi, 88 suci cijeloga 
svijeta, ispuniše i spasonosnu zapovijed; 89 posvuda su 
je propovijedali, a Gospodin je s njima djelovao i po- 
tvrđivao govor čudesima što su ih pratila . a Plamtjeli 
su ljubavlju, prema svima su bili vrlo srdačni i u 
susret izlazili potrebama sviju. Nadasve su budno pa- 
zili da se ne bi o njima reklo: Govore a ne čineA Zato 
je jedan između njih s najvećim pouzdanjem rekao: 
Ne usuđujem se reći samo nešto od onoga što Krist 
nije po meni učinio riječju i djelom, silom Duha Sve 
to gas " A drugi je rekao: Srebra i zlata nemamA 91 I 
tako su me svi i za života i na samrti veličali najuzvi-- 
šenijim hvalospjevima. 

Njihovi su slušatelji nastojali ispunili sve što su 
im njihovi učitelji naviještali. Prodavali su pokretna 
i nepokretna dobra i to su dijelili svakom prema nje- 
govoj potrebi A Držahu se zajedno i sve im bijaše za- 
jedničko. Hvalili su Boga i zato su uživali naklonost 
svega naroda. Zato je Gospodin danomice pripajao 
Crkvi one koji se spašavahu . f 

Sljedbenici apostola 

33. Dugo je, doduše, u mnogima ostala istina ovo- 
ga što je rečeno, a napose dok je još krv siromašnoga 
Propetog bila topla u njihovu sjećanju i dok je slavni 
kalež njegove muke napajao njihova srca. 392 Ako bi 
me, naime, neki zbog prevelike gorčine pokušali načas 
ostaviti, kad bi se sjetili Gospodinovih rana, po koji- 
ma postade pristupačna njegova ljubav, zbog te bi na- 
pasti sebe nemilo kažnjavali i uza me prianjali čvršće 
i grlili me srdačni je. Dok sam bila s njima, nepresta- 
no sam im dozivala u pamet strahovite boli vječnoga 
Kralja tako da su, mojim riječima nemalo ohrabreni, 
dragovoljno dočekivali mač koji im je rasijecao tije- 
lo. Odvažno su gledali kako im iz tijela teče sveta 
krv. 93 Dugo je vremena trajala ta pobjeda tako da su 
danomice tisuće tisuća bivale označene znakom Sve- 
višnjega Kralj a. b 

Mir protivan Siromaštini 

34. Ali jao! Nakon kratka vremena nasta mir, ali 
mir koji je strašniji od svakoga rata. 94 U njegovu je 
početku malo njih obilježeno, u sredini još manje, a 
na kraju najmanje. I gle, sada u miru moja gorčina 
postade najgorča. 3 I dok ga uživam, svi me izbjega- 
vaju, svi me progone, nitko me ne traži, svi me napu- 
štaju. 95 Neprijatelji mi osiguravaju mir, a ne moji 
domaći. Mir mi dolazi od tuđinaca, a ne od vlastite 
djece. I ja sam, naime, othranila djecu i podigla ih 
na noge, a ona me prezrešeA 

35. U ono vrijeme kad je Gospodnja svjetiljka 
sjala povrh moje glave i kad me kroz mrak njegovo 
svjetlo vodilo,' 3 đavao je bjesnio u mnogima koji bi- 
jahu sa mnom. Svijet je mamio, tijelo je žudjelo tako 
da su mnogi počeli ljubiti svijet i ono što je na svi- 
jetu * 96 

Progonjenost — sestra Siromaštine 

36. Međutim, savršenost sviju kreposti, naime, go- 
spođa Progonjenost, kojoj Bog predade nebesko kra- 
ljevstvo 397 kao što ga je predao i meni, bijaše mi u 
svemu vjernom pomagačicom, moćnom zaštitnicom, 
razboritom savjetnicom .»8 Kad bi ona gdjekad opazila 
kako neki postaju mlaki u ljubavi, kako na nebeske 
stvari i načas zaboravljaju, kako srcem čeznu za ze- 
maljskim stvarima, odmah bi zagrmjela, smjesta bi 
podigla vojsku, odmah bi lica mojih sinova obuzima- 
la sramom te bi tražili Ime Gospodnje.* 5 Sada me, me- 
đutim, moja sestra napustila c i svjetlo mojih očiju 
nije sa mnom,' d 99 jer, otkako je s progoniteljima sklop- 
ljen mir, moja se djeca još okrutnije razdiru domaćim, 
unutarnjim ratom zaviđajući jedni drugima, izaziva- 
jući jedni druge e 190 u potrazi za bogatstvom i obilnim 
uživanjima. 

Pohvala dobrih siromaha 

37. Neki se nakon nekog vremena počeše osvješći- 
vati i dragovoljno započeše ići pravim putem 101 kojim 
su neki u ono vrijeme išli prisiljeno. 102 Svi su oni do- 
lazili k meni pa su me mnogim molbama i suzama 
ustrajno molili da s njima sklopim Savez trajna mi- 
ra 10 * i da s njima budem kao što sam bila nekoć, u 
danima svoje mladosti, kad uza me još bijaše Svemo- 
gući i kad me moji okruživahu dječaci . a Bili su to 
ljudi kreposni, ljudi miroljubivi besprijekorna srca 
pred Bogom* bijahu postojani u bratskoj ljubavi c 104 

dokle god su živjeli u tijelu; bijahu siromašni u du- 
hu, d stvarno siromašni, svetošću života bogati. 105 Bi- 
jahu puni izvanrednih nebeskih darova, bijahu gorlji- 
vi duhom, radosni nadom, u nevolji strpljivi, imađa- 
hu blago i ponizno srce. e Čuvali su mir duše, sklad 
kreposti, međusobnu slogu, povezanost srdaca, rados- 
no jedinstvo zajedničkoga života. Bijahu to, nadalje, 
ljudi odani Bogu, mili anđelima, dragi ljudima, stro- 
gi prema sebi, milosrdni prema drugima — pravi re- 
dovnici. Nastupali su čedno, vedra lica, ozbiljna srca. 
Ponizni bijahu u uspjesima, velikodušni u neuspjesi- 
ma, u jelu umjereni, u odijevanju vrlo štedljivi, u spa- 
vanju vrlo odmjereni. Bijahu sramežljivi i bogobojaz- 
ni, odlikovahu se sjajem dobrih svojstava. Duša mi se 
s njima upravo stopila, u njima bijaše jedan duh i 
jedna vjerad 106 

Lažni siromasi 

38. Napokon se među nama pojaviše takvi koji 
nisu pripadali nama, neki sinovi Belijalovi 3 107 koji su 
govorili lažno, činili zlo, isticali da su siromašni, a to 
nisu bili. Mene — koju su slavni ljudi, o kojima sam 
govorila, ljubili svim srcem — prezreše i obeščastiše. 
Pođoše putem Bosorova sina Balaama koji je volio 
plaću (što se daje) za nepravednost* 108 To bijahu 
ljudi pokvarena uma i lišeni istine, koji vjeru smatra- 
ju izvorom dobitka , c Bijahu to ljudi koji obukoše sve- 
tu redovničku odjeću , d a njome samo prekriše staru. 
Kudili su svoje pređe koji bijahu začetnici sveta ži- 
vota. Potajno su napadali njihov život i ponašanje, na- 
zivajući ih nerazboritima, nemilosrdnima, okrutnima, 109 
a mene su, koju prihvatiše, nazvali neradenom, nemar- 
nom, odvratnom, neukom, slabokrvnom i mrtvom. Mo- 
ja suparnica, koja je obukla ovčje runo, lisičjom je 
lukavštinom sakrivala vučju okrutnost i sve to pro- 
vodila s najvećom revnošću. e 

Pohlepa 

39. Ovo je Pohlepa: u njoj gledamo neumjerenu 
težnju za stjecanjem ili za očuvanjem bogatstva. Na 
zivahu je i pobožnijim imenom, kako uopće ne bi iz- 
gledalo da su me napustili, a mojom se zaslugom po- 
digoše iz prašine i bijahu izvučeni iz gliba.* O njoj su 
mi govorili pomiri jivo b a smišljali su spletke. Iako se 
ne može sakriti opustošenje grada smještena na go- 
ri c 110 ipak joj nadjenuše ime Razboritost ili Brižlji- 
vost, jer takvu razboritost treba radije nazvati po- 
mutnjom, a brižljivost opasnim zaboravljanjem sviju 

dobara. y . 

Govorili su mi: Tvoja je moć, tvoje je kraljev- 
stvo ,d ne boj se! Dobro je prepuštati se djelima po- 
božnosti i suzdržavati se od dopuštenih stvari, dijeli- 
ti potrebnicima, dati ponešto siromasima. 

Siromaština opominje lažne redovnike 

40. Ja sam im rekla: Ne osporavam, braćo, da to 
što kažete nije dobro, ali gledajte, zaklinjem vas, svoje 
zvanje* Nemojte se obazirati natrag! 111 Nemojte sila- 
ziti s krova da nešto uzmete iz kuće. b Nemojte se vra- 
ćati natrag s polja da uzmete odjeću. c Nemojte se u- 
plitati u svjetovne poslove .a Nemojte se ponovno upu- 
štati u prljavštinu i pokvarenost svijeta, od čega po- 
bjegoste, kad ste upoznali Spasitelja. Kad se u njih 
ponovno zapletete, nužno će doći do toga da će po- 
sljednje stanje ovih ljudi biti gore od prvoga, e krenu 
li pod izlikom pobožnosti natrag, 1 112 dalje od onoga 
što im je predano po svetoj zapovijedi. 

Njihov odgovor 

41. Kad sam pred sve to iznijela, među njima na- 
stade podvojenost * Jedni rekoše: Dobra je i dobro 
govori, a drugi: Nije nego nas hoće zavesti 15 da bismo 
je nasljedovali. 113 Bijedna je i želi da i mi s njom 
budemo bijedni. 

Siromaština govori o dobrim redovnicima 

42. Moja me suparnica u ono vrijeme nije mogla 
istjerati iz njihova kraja, jer je među njima bilo još 
mnogo muževa velike gorljivosti i velike ljubavi kao 
na početku njihova redovničkog života. 114 Ovi su glas- 
nim vapajima jurišali na nebo i upornim molitvama 
prodirali* Prepuštali su se promatranju, prezirali su 
sve zemaljsko. Tada mi zapovjedi Stvoritelj svega i 
Gospodin koji me stvori reče mi: Nastani se u Jakobu 
i uđi u baštinu Izraelovu, i ukorijeni se među svojim 
izabranima . b 113 I ja sam sve to učinila naj brižljivi je. 
Dok sam tako bila s njima i dok smo zajedno išli kra- 
ljevskim putem, 116 među mnoštvom su po neki stekli 
slavu, i diviše im se velikaši. c Ljudi su ih štovali i 
nazivali svetima. I poče im biti mrsko ime svetosti pa 
su se sjetili onoga što reče Sin Božji: Ne primam sla- 
ve od ljudi. d Zato su odlučno otklanjali iskazivano im 
štovanje. 

Pohlepa se naziva imenom Razboritost 

43. Dok su tako išli s tolikim žarom ljubavi Kris- 
tove, Pohlepa, uzevši ime Razboritost, poče im govori- 
ti ovako: Nemojte se pred ljudima pokazivati tako 
kruti i ne preziri te njihovo štovanje, nego se pokažu j- 
te pred njima prijazni i iskazanu vam počast nemojte 
otklanjati na izvanjski način. Činite to u prvom redu 
na unutrašnji način. Dobro je uživati prijateljstvo kra- 
ljeva, poznanstvo knezova, naklonost velikaša, jer — 
dok vas oni tako štuju i časte, dok pred vama tako 
ustaju i izlaze vam u susret — mnogi će se, koji to 
budu vidjeli, po njihovu primjeru lakše obratiti Bo- 
gu. 111 

44. Kad su doista uvidjeli prednost, prihvatili su 
pruženi im savjet. Kako se, međutim, nišu čuvali zam- 
ke, postavljene kraj puta, 118 napokon cijelim srcem pri- 
grliše štovanje i čast. Iznutra su se smatrali onakvi- 
ma kao što su bili čašćeni izvana. Svoju su slavu sta- 

vljali u usta onih koji su ih hvalili kao što su to (uči- 
nile) lude djevice prema prodavačima ulja 3 i besko- 
risni sluga prema zemlji (u koju je zakopao talenat). 

Ljudi koji su smatrali da su i iznutra onakvi kao 
što su se pokazivali izvana rado su im poradi oprošte- 
nja svojih grijeha davali svoja dobra. Sve su to u 
početku smatrali izmetinama pa su govorili: Mi smo 
siromašni i želimo uvijek biti siromašni; ne želimo ni- 
šta više nego v a s, c jer ispraznost nad ispraznostima 
i sve je ispraznosti Zato je darežljivost ljudi prema 
njima danomice rasla tako da su mnogi svoja dobra 
manje voljeli zato što su ih »sveci« 119 tako prezirali. 


Ljudska Brižljivost 

45. Kad je to, međutim, vidjela ona moja divlja 
neprijatelj ica, počela se žestoko srditi i škripati zubi- 
ma. I ražalošćena u svom srcu 3 reče: Što ću učiniti? 
Evo cijeli svijet ide za nj omi 120 Nadjenut ću sebi, 
reče, ime Brižljivost pa ću govoriti srcu c njihovu. Mož- 
da će me čuti i poslušati. d 

Tako je i učinila. Progovorila im je poniznim rije- 
čima: Što stojite ovdje vazdan besposleni ?e Ništa se 
ne brinete za budućnost. Što bi vam škodilo da imate 
ono što je potrebno za život, dok se samo čuvate 
suvišnoga? S većim biste mirom i nesmetano mogli 
raditi na svom vlastitom spasu i na spasenju drugih, 
ako biste imali sve pri ruci što vam je općenito po- 
trebno. Dok imate vremena ,* pobrinite se za sebe i 
svoje nasljednike, jer će ljudi povući svoju ruku od 
prvotnih darova i uobičajenih poklona. Bilo bi dobro, 
kad bi uvijek bilo ovako. To je, međutim, posve ne- 
moguće, jer vas Gospodin danomice sve više mno- 
ži.g 121 Zar Bog to ne bi odobrio, ako biste imali nešto 
što biste mogli pružiti potrebnicima i ako biste imali 
na pameti siromahe , h jer on kaže: Blaženije je davati 
negoli primati A Zašto ne primate dobara koja vam se 
nude da tako darovatelje ne lišite vječne nagrade? Ne- 
ma razloga da biste se još morali bojati zajedništva s 


bogatstvom, jer ga ništa ne cijenite. Zlo se ne nalazi 
u stvarima nego u srcu 122 jer vidje Bog da je sve veo- 
ma dobro što je načinio. i Dobrima je, dakle, sve do- 
bro. Sve njima služi i sve je načinjeno za njih. O, 
koliki zlorabe dobra što ih imaju. A kad biste ih vi 
imali, dobro biste ih upotrijebili, jer je sveta vaša 
nakana, sveta vaša želja! Vi ne želite obogaćivati vla- 
stitih roditelja, jer su dosta bogati. 123 Ali, kad biste 
imali ono što je nužno, mogli biste svoj život provo- 
diti doličnije i sređenije.« 

Dok im je razjarena ovako i slično govorila, neki 
od njih, kojima savjest bijaše pokvarena, odmah pri- 
stadoše. Drugi su, međutim, preko toga prešli kao glu- 
hi te su oštrim odgovorima suzbijali iznesene razloge 
koji nisu ništa manje bili poduprti svjedočanstvima 
Pisma. 

Pohlepa traži pomoć od Lijenosti 

46. No, kad je Pohlepa vidjela da sama po sebi 
među njima ne bi mogla ispuniti svoju želju, izmijenila 
je plan da bi ostvarila svoju nakanu. Pozvala je Lije- 
nost koja zanemaruje započeti neka dobra a već zapo- 
četa zanemaruje dovršiti. S njom je sklopila savez i 
protiv njih načinila ugovor. 124 Nije bila s njom povjer- 
ljiva ni jako povezana, a ipak su se u zlu rado složile 
kao što su to nekoć učinili Pilat i Herod protiv Spa- 
sitelja. 3 

Pošto je Lijenost stvorila odluku i sa svojim bor- 
cima provalila u njihovo područje, svom se snagom 
poslužila svojim oružjem; ugasila je u njima ljubav, 
a njih je učinila mlakima i lijenima. 126 I kad ih je 
tako obuzela malodušnost srca, postadoše kao mrtvi. 

Redovnici pobijeđeni Lijenošću 

47. Nakon toga počeše vrlo bijedno uzdisati za 
ko ječim egipatskim što su ostavili 126 i na ružan način 
ponovo počeše tražiti ono što su velikodušna srca pre- 
zreli. Hodili su žalosni putem Božjih zapovijedi 3 127 

i turobna su srca pristupali svojim dužnostima. Izne- 
magali su pod teretom i zbog nedostatka duha su 
jedva uspijevali zadržati u sebi dah. Rijetko su osje- 
ćali skrušenost, nikakvo kajanje. Poslušnost im bijaše 
puna mrmljanja, mišljenje tjelesno, veselje razuzdano, 
žalost malodušna, govor nepromišljen, smijeh lakou- 
man. Na licu im se blistala radost, u ponašanju taš- 
tina, odjeća im bijaše mekušna i birana, 128 pažljivo 
bij aše krojena a još pažljivije šivana. Mnogo su spa- 
vali, obilno jeli i pili neumjereno. U vjetar su govorili 
lakrdijaške i dvosmislene riječi. Pripovijedali su izmi- 
šljotine, mijenjali zakone, dijelili imanja i brižno ras- 
pravljali o ljudskim djelima. Nisu se brinuli za duhov- 
ni život niti su marili za spas duše. Rijetko su govo- 
rili o nebeskim stvarima, a čežnja im je za vječnima 
bila mlaka. 

48. Tako bijahu otvrdnuli da su jedan drugome za- 
viđali, jedni su druge izazivali. Svatko je težio za tim 
da zagospoduje nad drugima, a brat je optuživao brata 
zbog najgorega prijestupa* Izbjegavali su žalosne stva- 
ri a čeznuli za onim u čemu su nalazili ispraznu ra- 
dost, jer prave radosti nisu posjedovali. Ipak su do- 
nekle nastojali sačuvati prividnu svetost da ne bi sa- 
svim izgubili ugled, a kad bi pred priprostima govorili 
o svetim stvarima, prikrivali su svoj bijedni život. Nji- 
hova je unutarnja rastrganost bila tolika da se nisu 
bili kadri obuzdati, nego su iz njih provaljivali očiti 
znakovi njihova stanja. 

49. Napokon započeše laskati svjetovnjacima i s 
njima se povezivahu da bi im ispraznili džep, proširili 
svoja zdanja i povećali ono čega su se posvema odrekli. 
Bogatašima su prodavali svoje riječi, a pobožnim gos- 
pođama svoje naklone. Vrlo su revno posjećivali kra- 
ljevske i kneževske dvorove da bi povezali kuću s ku- 
ćom i njivu s njivom sastavili > I sada ih se uvelike 
cijeni, jer postadoše bogati. Na zemlji su se dobro o- 
sigurali, iz zla u zlo srljaju, a Gospođina ne upozna- 
še . b Popadali su kad su se uzdigli;« padoše na zemlju 
prije rođenja, kao pobačeni, i uza sve to mi govore: 
Mi smo tvoji prijatelji! 

Obogaćeni siromasi progone Siromaštinu 


50. Još sam se više žalostila zbog nekih koji u svi- 
jetu bijahu dosta bijedni i neugledni, a kad dođoše k 
meni, obogatiše se. a Ugojeni i udebljani jače su se 
ritali od drugih, a mene su ismjehivali. b Oni koji su 
smatrani čak i za život nesposobnima, oni koji su, 
iscrpljeni glađu i oskudicom, hranili se biljem i korom 
drveća, postadoše ružni od nevolje i bijede. c 129 Sada 
su nezadovoljni sa zajedničkim životom, izdvajaju se, 
bez straha sami sebe vode na pašuA Dok zahtijevaju 
suvišne stvari, njihov je redovnički život ostalima pos- 
tao vrlo mrzak. Među Kristovim učenicima čeznu za 
častima, a u svijetu su među poznatima bili vrlo pre- 
zreni. 130 Ovi koji često bijahu i bez ječmenoga kruha 
i vode, smatrali su, štoviše, užitkom da leže stisnuti 
po trnjacima. Sinovi bezvrijednih, soj bezimenih, koji 
se nisu smjeli pokazivati na zemlji, prispješe u moju 
bijedu. Gnusna sam im i od mene bježe, a ne ustruča- 
vaju se ni pljunuti mi u lice. Pretrpjela sam od njih 
poruge i strahote. Svi koji mi bijahu prijatelji čeka- 
hu moj pad* Bojahu me se, ukoliko su znali da će mo- 
jom zaslugom biti obogaćeni. To je išlo tako daleko da 
im bijaše odvratno i da samo čuju moje ime. 


Siromaština ih opominje da joj se vrate 

51. Silno žalosna im rekoh: Vratite se, sinovi, od- 
metnici, izliječit ću odmetništva vaša * Čuvajte se la- 
komosti, jer je ona idolopoklonstvo, b a lakomcu novca 
nikad dosta.* Sjećajte se prijašnjeg vremena kada ste, 
tek prosvijetljeni, podnosili čestu borbu — patnje A 
Nemojte biti sinovi onih koji otpadaju da propadnu, 
nego onih koji vjeruju da se spase * Ako je netko pre- 
kršio Mojsijev Zakon, taj je u nazočnosti dvojice ili 
trojice svjedoka morao umrijeti. Što mislite koliko 
veću kaznu zaslužuje onaj koji je pogazio Sina Božjega 
i obeščastio krv Saveza, kojom je posvećen, i po grdio 
Duha milosti?* t * 1 Uzmite to k srcu, otpadnici, s jer 

ni onomu tko je u izobilju nije život osiguran njego- 
vim imanjem . h 

A oni razjareni rekoše: Odlazi, bijednice, ostavi 
nas, ne želimo znati za tvoje putove b 

Odvratila sam im: Smilujte mi se, smilujte mi se 
bar vi, prijatelji moji! Zašto me progonitei bez raz- 
loga? Nisam li vam kazala da moj i vaš način života 
ne idu zajedno? Žalim što sam vas vidjela. 


Gospodin govori Siromaštini 

52. I dođe mi riječ Gospodnja, govoreći: 132 Vrati 
se, Sunamko, vrati se đa te gledamo a Ovi tvoji sinovi, 
ljudi koji izazivaju srdžbu b neće slušati tebe, jer neće 
da slušaju mene. c Srce im postade nevjerno i buntov- 
no: odvratili su se od mene i ostavili me ; 6 ne odbaci- 
še tebe nego mene . 0 133 Da te, naime, nisu prigrlili, ni- 
kada se ne bi domogli tolika bogastva. Pokazivali su se 
kao da te ljube da bi se, tako obogaćeni, od tebe po- 
vukli. Zbog toga se na protivnu stranu odmetnuše i, 
prihvativši laž , f ne htjedoše se vratiti. Nemoj im po- 
novno vjerovati, kad ti budu lijepo govorili, jer mene 
prezreše i tvoj će tražiti zivot.s Ne diži glasa za njih 
i ne moli, jer te neću uslišati ; h odbacio sam ih, jer su 
me prezrelih 134 


Gospođa Siromaština upozorava blaženog Franju 
s obzirom na uspon i pad redovničkog života 

53. Evo sam vam, braćo, ispripovijedala svoju 
dugu povijest. Neka pogled prethodi vaše korake a da 
bi ste vidjeli što vam je činiti. Opasno je obazirati se 
natrag i rugati se Bogu. Sjetite se Lotove žene 6 i ne- 
mojte vjerovati svome duhu . 0 Ipak se, predragi, pouz- 
dajem u vas, 6 - jer u vama vidim više negoli u drugima 
ono bolje i što je bliže spasenju ° čini mi se, naime, 
da ste sve potpuno odbacili i od svega se posve raste- 

retili. To mi je za sve najjači dokaz uspinjanja na ovu 
goru, čiji je vrhunac do sada mogla doseći samo ne- 
kolicina. No, kažem vama, svojim prijateljima , f jer 
mi zloća mnogih čini sumnjivom krepost dobrih i če- 
sto sam puta pod ovčjom odjećom otkrila grabežljive 
vukove. £ 

54. U svakom slučaju želim da bi svaki pojedini 
između vas postao sljedbenikom svetaca koji me po 
vjeri i strpljivosti primiše kao baštinu. 3 Ali, jer se 
bojim da vam se ne bi desilo što i ostalima, dajem 
vam spasonosan savjet: Ne posežite, jer ste na početku, 
za onim što je najviše i najsvetije, nego polako kora- 
čajte naprijed pa ćete tako pod Kristovim vodstvom 135 
polagano stići do najvišega. Pazite da ne biste, pošto 
se na vaše korijenje stavi gnoj neznatnosti, 15 136 bili 
pronađeni kao neplodni, jer vam se tada neće ništa 
drugo (staviti na korijenje) osim sjekire. 137 Nemojte 
se posve osloniti na svoje oduševljenje što ga imate 
sada, 138 jer su čovjekova sjetila sklonija činiti zlo 
negoli dobro. I srce se lako vraća na ono na što je 
naviklo, premda se od toga gdjekada mnogo udaljilo. 
Znam, naime, da vam se zbog velike revnosti sve čini 
vrlo lakim, ali se sjetite onoga što kaže (Sv. pismo): 
Gle, nisu stalni koji mu služe, on i na svojim anđelima 
opaža zloću 0 

55. S prva kraja će vam se činiti da je sve vrlo 
lako podnositi, ali malo poslije, kad steknete sigur- 
nost, prema primljenim ćete se dobročinstvima odno- 
siti ravnodušno. Pomišljat ćete na to da biste se, kad 
god zaželite, vratili onamo i ponovno našli prijašnju u- 
tjehu. No, jednom pripušten nemar, ne može se lako 
iskorijeniti. Nakon toga će se vaše srce prikloniti 
drugim stvarima, ali će vas rijetko kada pozvati da bi- 
ste se vratili na prve početke. Priklonjeni tako mlita- 
vosti i duhovnoj lijenosti, opravdavat ćete se krila- 
ticama govoreći: Ne možemo biti onako odvažni kao 
što bijasmo u početku. Sada su druga vremena! Tada 
više nećete razumjeti zašto se kaže: Kad čovjek završi, 
tek je počeo: a 139 I samo će u vašem srcu biti nazočan 

glas koji uvijek ponavlja: Sutra, sutra ćemo se vratiti 
prvome mužu, jer nam je prije bilo bolje negoli sa- 
da A 

Evo, braćo, mnogo sam vam toga rekla unaprijed c 
ali vam još mnogo toga imam reći, što sada ne možete 
no siti A No, doći će čas kad cu vam otvoreno objasniti 
sve što je prije rečeno.« e 

Blaženi Franjo s braćom odgovara 

56. Na te se riječi blaženi Franjo sa svojom bra- 
ćom bacio ničice na zemlju te je, zahvaljujući Bogu, 
rekao: i« »Sviđa nam se, gospođo, ovo što kažeš, i ne 
može se ništa prigovoriti onome što si rekla. Istina 
je što smo čuli u svojoj zemlji o tvojim izrekama i o 
tvojoj mudrosti. No, tvoja je mudrost mnogo veća od 
govorkanja koja smo čuli. Blago tvojim ljudima i bla- 
go tvojim slugama koji slušaju tvoju mudrost. Neka je 
blagoslovljen Gospodin Bog tvoj dovijeka kom si to- 
liko omilila i koji te zavolio. Zato te postavio kralji- 
com da njegovim slugama iskazuješ milorđe i da krojiš 
pravdu.* ui O, kako je dobar i mio tvoj duh koji kori 
zalutale i opominje grešnike. b 

57. Evo, gospođo, zaklinjemo te ljubavlju vječnoga 
Kralja kojom te ljubio on i kojom ti ljubiš njega, 
ne odbi nam želju 3 nego s nama postupaj po svojoj 
blagosti i po svome milosrđu. b Velika su i neizreciva 
tvoja djela, zato lutaju duše nepoučljive c daleko od 
tebe. I jer ideš sama naokolo naoružana kao dobro 
uređena bojna jedinica ; bezumni ne mogu boraviti s 
tobom. Ali, evo, mi smo tvoje sluge i ovce tvoje pa- 
se. i 4 - Zaklinjemo se i obećajemo da ćemo uvijek i 
dovijeka slijediti tvoje pravedne odluke .«f 


Siromaština pristaje 

58. Ove su riječi uzbudile srce gospođe Siroma- 
šne i, kao sto joj je svojstveno da se uvijek smilu- 
je i oprašta, mje se mogla više suzdržati, nego im je 


priskočila, izgrlila ih i svakom pojedinom utisnula po- 
ljubac mira 146 rekavši: »Evo, već idem , a braćo moja i 
sinovi, s vama. Znam da ću pomoću vas pridobiti 
mnoge.« 

Blaženi se Franjo nije mogao snaći od veselja. 
Snažnim je glasom počeo pjevati hvale Svemogućemu 
koji ne napušta onih koji se u njega pouzdavaju , b 
govoreći: Blagoslivljajte Gospodina svi izabranici nje- 
govi, slavite dan radosti i veličajte ga, c jer je dobar, 
jer je dovijeka milosrđe njegovoA 

Sišli su s gore i odveli gospođu Siromaštinu na 
mjesto gdje su boravili; 444 bilo je to nekako oko še- 
stoga sata (tj. oko podne). e 

Siromaština blaguje s braćom 

59. Kad sve prirediše, pozvaše je da s njima bla- 
guje. 146 Nato im je ona rekla: 146 »Najprije mi pokažite 
kapelu, kapitularnu dvoranu, klaustar, blagovaonicu, 
kuhinju, spavaonicu i dnevni boravak, lijepe stolice, 
otmjene stolove i prostrane stanove. Ne vidim ništa 
od toga, osim što promatram vaša radosna i umiljata 
lica koja se prelijevaju preobiljem radosti, i vidim da 
ste puni utjehe 3 kao da očekujete da vam se sve pru- 
ži po želji. 147 

A oni odgovarajući rekoše: »Gospođo naša i kra- 
ljice, od puta smo umorni mi, tvoje sluge, a ni ti 
se, idući s nama, nisi malo naprezala. Zato, ako ti 
je po volji, najprije blagujmo, pa kad se okrijepimo, 
sve će na tvoj mig biti izvršeno.« 

60. Nato će ona: »Sporazumna sam s tim što ka- 
žete, ali najprije donesite vode da operemo svoje ru- 
ke i ručnik kojim ćemo ih obrisati.« A oni hitro do- 
nesoše napola razbijenu zemljanu posudu punu vode, 
jer čitave posude ondje ne bijaše. I kad poliše ruke, 
ogledahu se tamo i ovamo kao da traže ručnik. Kad 
ga ne nađoše, jedan pruži svoju tuniku kojom bijaše 
zaodjenut da njome obriše ruke. A ona je prihvati sa 

zahvalnošću i u svom je srcu slavila Boga koji ju je 
povezao s takvim ljudima. 

61. Nakon toga je odvedoše na mjesto gdje bijaše 
pripravljen stol. A kad je onamo dovedoše, pogledala 
je i ništa drugo nije vidjela osim tri-četiri komadića 
kruha od ječmenog brašna ili od mekinja koji bijahu 
položeni na travu. 1 « Silno se zadivila i u svom srcu 
rekla: Tko je vidio nešto takvo kod pokoljenja prijaš- 
njih vremena ? a Blagoslovljen da si, Gospodine Bože, 
koji se brineš za sve ,*> jer kad god hoćeš, moć ti je 
pri ruci; c takvim si djelima narod svoj poučio d da bi 
bio po tvojoj volji!« I tako zajednički posjedaše, za- 
hvaljujući Bogu za sve njegove darove. 

62. Gospođa je Siromaština naredila da se u zdje- 
licama donesu kuhana jela. I, gle, donesena je samo 
jedna zdjelica puna hladne vode da bi u njoj svi na- 
makali kruh, jer nije ondje bilo ni mnogo zdjelica, ni 
mnogo kuhanih jela. 

Zatražila je da joj pruže barem kakva prijesna, 
tečna povrća. Ali, jer nisu imali vrtlara i jer nisu znali 
ni za kakav vrt, u šumi nabraše divljega bilja i po- 
staviše pred nju. 

Nato će im ona: »Donesite mi malo soli da poso- 
lim povrće, jer je gorko.« 

»Počekaj, gospođo, rekoše joj, dok ne pođemo u 
grad i ne donesemo soli, ako se netko nađe da nam je 
pruži.« 

»Dajte mi, reče, nož da odstranim suvišno i da 
odrežem kruha, jer je jako tvrd i suh.« 

Nato joj rekoše: »Gospođo, nemamo kovača da 
nam napravi noževe, a sada se umjesto noža posluži 
zubima, a poslije ćemo se pobrinuti.« 

»A imate li malo vina?« upita ih. 

Odgovoriše joj i rekoše: »Gospođo naša, nemamo 
vina, jer su prve čovjekove potrebe kruh i voda, a i« 
a nije ni dobro da piješ vino, jer Kristova zaručnica 150 
mora vino izbjegavati kao otrov. 

63. A kad se nasitiše, većma slavom tolike bijede 
negoli obiljem sviju stvari, blagoslivljali su Gospodina, 
pred čijim licem nađoše toliku milost, i odvedoše je 
na mjesto gdje će otpočinuti, jer bijaše umorna. 151 I 
tako se gola protegla po goloj zemlji. 

Zatražila je i jastuk da ga stavi pod glavu. Od- 
mah donesoše kamen i staviše joj ga pod glavu. 

Nakon vrlo spokojna i vrlo odmjerena sna za- 
tražila je da joj pokažu samostan. 152 Odvedoše je na 
jedan brežuljak 153 i pokazaše joj cijeli svijet, koliko 
ga se moglo vidjeti, pa rekoše: »Gospođo, ovo je naš 
samostan!« 


Gospođa Siromaština blagoslivlie braću 
i potiče da u primljenoj milosti ustraju 

64. Naredila im je da svi zajedno posjedaju pa 
im je govorila riječi života a rekavši: Budite blagoslov- 
ljeni, sinovi, od Gospodina Boga koji je stvorio nebo 
i z,emlju, h što ste me primili s tolikom puninom lju- 
bavi u svojoj kući, te mi se danas pričinilo kao da sam 
s vama bila u Božjem raju. Zbog toga sam ispunjena 
radošću, obilujem utjehom; c molim da mi oprostite 
što sam k vama došla tako kasno. Gospodin je doista 
s vama, a ja toga nisam znalaA Evo, što sam željela, 
već gledam, za čim sam žudjela, već imam, jer sam 
na zemlji sjedinjena s onima koji mi predstavljaju lik 
onoga s kim sam zaručena na nebesima. 154 Neka Gos- 
podin blagoslovi vašu odvažnost i neka primi djelo 
vaših ruku. 

65. Molim vas i usrdno prosim kao predrage si- 
nove da biste ustrajali u onome što ste, poučeni Du- 
hom Svetim, započeli. Ne napuštajte svoga savršen- 
stva, kao što neki običavaju, nego, pošto umakoste 
zamkama tmine, nastojte uvijek ići prema savršeni- 
jemu. 3 155 Vaše zvanje koje sjajnim svjetlom obasja- 
va čovjeka, krepost i savršenstvo starih, nadasve je 
uzvišeno. S obzirom na posjedovanje kraljevstva ne- 

beskoga ne morate sumnjati, ne morate oklijevati, jer 
već imate u rukama jamstvo Duha Svetoga, zalog bu- 
duće baštine, već ste obilježeni znakom Kristove sla- 
ve. 13 Zahvaljujući njegovoj milosti u svemu odgova- 
rate onoj prvoj školi koju je on sam osnovao, kad je 
došao na svijet. Što su, naime, u njegovoj nazočnosti 
činili apostoli, sve ste to vi počeli izvršavati u nje- 
govoj odsutnosti i bez straha možete reći: Evo, mi 
smo ostavili sve i pošli za tobom. 0 

66. Neka vas ne plaši težina borbe i strahovit na- 
por, jer ćete primiti veliku nagradu. Uprimo pogled 
u začetnika i usavršitelja vjere, u Isusa, koji namjesto 
određene mu radosti podnese križ, ne mareći za sra- 
motu ;a nepokolebljivo držite ispovijedanje svoje na- 
de.^ Trčite na utakmici koja vam je određena 0 u lju- 
bavi. Trčite ustrajno, 156 jer vam je to najpotrebnije 
da vršenjem volje Božje postignete obećanje . d Bog, 
naime, može sretno dovršiti svojom svetom milošću 
ono što započeste iznad svojih snaga, jer je vjeran 
svojim obećanjima. 157 

67. Neka duh koji djeluje u sinovima nevjerovanja 
u vama ne nađe sebi ništa milo , a ništa kolebljivo, ni- 
šta nevjerno, da ne bi protiv vas dobio dokaz za svo- 
ju zloću što je izvršuje na vama. On je ohol, a drskost 
mu je veća od jakostiP Silno je na vas bijesan i pro- 
tiv vas će uperiti svekoliko oružje svoje lukavštine 
i nastojat će izliti otrov svoje zloće; budući da je u 
borbi pobijedio i nadvladao ostale, bijesan je, dok vas 
gleda iznad sebe. 

68. Kad ste se, predragi, obratili, nebeski su se 
građani uvelike radovali i vječnom su Kralju pjevali 
nove pjesme. Anđeli se raduju u vama i zbog vas, 
jer dok mnogi po vašem primjeru budu čuvali djevi- 
čanstvo i sjali čistoćom, napuštena će prebivališta ne- 
beskoga Grada biti zauzeta. Ondje se djevičanskim du- 
šama dodjeljuje uzvišeno mjesto, jer oni koji ne skla- 
paju braka niti će ga sklopiti, bit će u nebu kao Božji 
anđeli .a Apostoli kliču gledajući, kako se obnavlja nji- 
hov način života, kako se propovijeda nauka, kako 


pokazujete primjere osobite svetosti. Raduju se mu- 
čenici, jer iščekuju da se prolijevanjem svete krvi po- 
novo pokaže njihova postojanost. Poskakuju priznava- 
oci, jer znaju da ćete češće nanovo podsjećati na nji- 
hove pobjede nad neprijateljem. Zanosno kliču djevice 
koje slijede Janje kamo god pođe, h dok gledaju kako 
se njihov broj po vama povećava. Konačno se ispunja 
klicanjem cijeli nebeski dvor koji će danomice sla- 
viti svečanosti novih sugrađana i neprestano se osvje- 
žavati miomirisom svetih molitava koje se neprestano 
dižu iz ove doline. 158 

69. Zato vas, braćo, zaklinjem Božjim milosrđem ,* 
poradi kojega postadoste tako bijedni, izvršujte ono 
zbog čega ste došli, kamo ste se uspeli s rijeka babilon- 
skih. 156 Ponizno prihvatite milost koja vam je pružena. 
Uvijek je upotrijebite dostojno, u svemu na hvalu, čast 
i slavu našega Gospodina Isusa Krista koji je za vas 
umro, dovijeka slavni Bog, koji s Ocem i Duhom Sve- 
tim živi i kraljuje, pobjeđuje i vlada u sve vijeke vje- 
kova. 160 A m e n. 


Ovo je djelo napisano u srpnju nakon preminuća 
blaženoga Franje, godine 1221 . od Utjelovljenja Gospo- 
dina i Spasitelja našega Isusa Krista. 

NAVODI IZ SVETOGA PISMA 

(Arapske brojke označuju odlomak djela a mala slova 
mjesta u tekstu) 


1. a) usp. Mt 5, 3 — b) usp. Mt 7, 24 i d. — 

2. a) Ps 24, 10 — b) usp. Mudr 8, 2 i Lk 11, 10 — c) Ps 
73, 12 — d) Mt 5, 3 

3. a) usp. Mt 15, 27 — b) usp. Fil 3, 8 — c) usp. 1 Pet 

2, 3; Ps 33, 9 

4. a) usp. Mt 5, 3 

5. a) usp. Pj 3, 2 - b) Pj 3, 3 - c) Lk 18, 34 - d) usp. 
4 Kr 4, 31 — e) usp. Post 37, 4 

6. a) usp. Jer 5, 5 — b) Jer 5, 4 — c) usp. Dj 17, 19 

d) usp. Post 13, 15 — e) Mudr 2, 1 — f) usp. Prop 

3, 12 i d. 

7. a) Mt 11, 25 — b) Sir 23, 1 — c) Ps 116, 16 

8. a) Iz 66, 2 — b) 1 Tim 6, 8 

9. a) Pj 1, 6 — b) Pj 2, 5 — c) Otk 12, 14 — d) Iz 61, 

10 — e) Pj 1, 6 — f) Mt 18, 26 — g) Pj 1, 3 

10. a) Otkr 21, 10; Mt 28, 16 — b) Ps 87, 1 — c) Est 13, 

13 — d) Job 28, 13 — e) Job 28, 21 — f) Job 28, 23 — 

g) Job 28, 23 

11. a) Heb 12, 1 — b) Mud 6, 13 — c) Mud 6, 16 — d) 
Prop 4, 10 

12. a) Ps 23, 3 — b) Ps 23, 3 

13. a) Mt 7, 13 i d.; Ef 6, 10 — b) 1 Mak 3, 58 — c) usp. 
Fil 3, 13 — d) Jz 1, 3 — e) Tuž 4, 20 — f) Oz 11, 4 
— g) Tuž 1, 1 — h) Tuž 1, 2 

14. a) Iz 60, 8 — b) Iv 12, 15 — c) Iz 61, 9 — d) 2 Kor 

6 , 6 

15. a) Ps 21, 3 — b) Iz 54, II 

16. a) Ps 24, 10 — b) Lk 1, 79, 78 — c) 1 Ljet 29, 11 — d) 

usp. Est 13, 9 — e) Otk 19, 16 — f) usp. Ps 45, 12 — 

g) Pj 1, 12 — h) usp. Ps 112, 3 — i) Mud 18, 15 

17. a) Ps 40, 3 — b) Ps 88, 7 

18. a) usp. Iz 61, 10 — b) Iz 14, 14 — c) Ps 63, 3 — d) 
Ps 87, 1 — e) 2 Ljet 6, 33 

19. a) usp. Mud 8, 2 — b) Lk 2, 7 — c) Bar 3, 38 — d) 
Mt 8, 20 — e) Mt 5, 3 

20. a) Iv 18, 36 

21. a) Fil 2, 8 — b) usp. Otk 7, 3 i d. 

22. a) Iz 60, 14 

23. a) 2 Kor 7, 4 — b) Ps 19, 11 — c) Mt 10, 20 — d) 

1 Iv 2, 27 — e) usp. Iz 4, 1 

24. a) 1 Sol 4, 1 — b) Lk 9, 62 

25. a) Otk 2,1 — b) Izr 8, 30 

26. a) usp. Post 2, 25 — b) Post 3, 7 

27. a) Ps 55, 9 — b) Dj 2, 2 — c) Post 3, 8 — d) Iz 6, 3; 

Dan 7, 10 

28. a) Ps 130, 1 — b) Ps 143, 2 — c) Iz 26, 20 — d) Post 
3, 9 — e) Post 3, 10 — f) usp. Lk 10, 30 

29. a) usp. Ps 140, 4 — b) Rim 2, 5 — c) Post 3, 23 — 
d) Post 3, 21 

30. a) Izl 3, 19 — b) Sir 24, 11 — c) Iv 1, 14 

31. a) Mt 10, 9 i d.; Mk 6, 8 i d.; Lk 9, 3; Mt 5, 40 — b) 

Mt 6, 19 i d. — c) Mt 6, 31 — d) Mt 6, 34 — e) Lk 

14, 33 

32. a) Mk 16, 20 — b) Mt 23, 3 — c) Rim 15, 18 — d) Dj 
3, 6 — e) Dj 2, 45 — f) Dj 2, 45; 2, 44; 2, 47 

33. a) usp. Ps 23, 5 — b) usp. Otk 7, 3 i d. 

34. a) Iz 38, 17 — Iz 1, 2 

35. a) Job 29, 3 — b) 1 Iv 2, 15 

36. a) usp. Mt 5, 10 — b) usp. Ps 83, 17 — c) usp. Lk 

8, 40 — d) Ps 38, 10 — e) Gal 5, 26 

37. a) Job 29, 5 — b) 1 Sol 3, 13 — c) 2 Pet 1, 7 — d) 

Mt 5, 3 — e) Rim 13, 12; Mt 11, 29 — f) 1 Kr 18, 1; 

Ef 4, 4 

38. a) 1 Kr 2, 12 — b) 2 Pet 2, 15 — c) 1 Tim 6, 5 — d) 
usp. Ef 4, 24 — e) usp. Mt 7, 15 

39. a) usp. Ps 113, 7 — b) usp. Ps 35, 20 — c) Mt 5, 14 

— 1 Ljet 29, 11 

40. usp. 1 Kor 1, 26 — b) usp. Mt 24, 17 — c) usp. Mt 
24, 18 — d) 2 Tim 2, 4 — e) usp. Mt 12, 45 — f) usp. 
2 Tim 3, 5 

41. a) Iv 10, 19 — b) usp. Iv 7, 12 

42. a) usp. Sir 35, 21 — b) Sir 24, 3 i d. — c) usp. Mud 

8, 10 i d. — d) Iv 5, 41 

44. a) usp. Mt 25, 8 — b) usp. 2 Kor 12, 14 — c) 1 Tim 

6, 8 — d) Prop 12, 8 

45. a) Post 6, 6 — b) Iv 12, 19 — c) Oz 2, 14 — d) usp. 

Ez 2, 5 — e) Mt 20, 6 — f) Gal 6, 10 — g) usp Dj 

2, 47 — h) Gal 2, 10 — i) Dj 20, 35 — j) Post 1, 31 

46. a) usp. Lk 23, 13 

47. a) usp. Ps 119, 32 

48. a) Post 37, 2 

49. a) Iz 5, 8 — b) Jer 9, 2 — c) usp. Ps 73, 18 

50. a) usp. Otk 18, 19 — b) usp. Pnz 32, 15 — c) Job 
30, 2-4 — d) Jd r. 19 i 12 — e) Jer 20, 10 

51. a) Jer 3, 22 — b) Ef 5, 5 — c) Prop 5, 9 — d) Heb 

10, 32 — e) Heb 10, 39 — f) Heb 10, 28 — g) Iz 46, 

8 — h) Lk 12, 15 — i) Job 21, 14 — j) Job 19, 21 i d. 

52. a) Pj 7, 1 — b) Ez 2, 7 — c) Ez 3, 7 — d) Jer 5, 23 

— e) 1 Kr 8, 7 — f) Jer 8, 5 — g) Jer 4, 3 — h) Jer 

7, 16 — i) Iz 1, 2 

53. a) Izr 4, 25 — b) Lk 17, 32 — c) 1 Iv 4, 1 — d) Heb 
6, 9 — e) Heb 6, 9 — f) Lk 12, 4 — g) Mt 7, 15 

54. a) usp. Heb 6, 11 — 12 — b) usp. Lk 13, 8 — c) Job 
4, 18 

55. a) Sir 18, 6 — b) Oz 2, 7 — c) Mt 28, 7 — d) Iv 16, 
12 — e) usp. Iv 16, 25 

56. a) 3 Kr 10, 6 — 9 — b) usp. Mud 12, 1 

57. a) usp. Ps 78, 30 — b) usp. Sir 50, 24 — c) Mud 17, 
1 — d) Pj 6, 3 — e) Ps 79, 13 — f) Ps 119, 106 

58. Otk 22, 7 — b) Jdt 13, 17 — c) Tob 13, 10 — d) Ps 
136, 1 — e) Iv 4, 6 

59. a) usp. 2 Kor 7, 4 

61. a) Iz 51, 9 — b) 1 Ljet 29, 10; Mud 12, 13 — c) Mud 
12, 18 — d) Mud 12, 19 

62. a) Sir 29, 21 

64. a) Iv 6, 69 — b) Jdt 13, 23 — c) 2 Kor 7, 4 — d) Post 
28, 16 — e) usp. Pnz 33, 11 

65. a) usp. Heb 6, 1 — b) usp. 2 Kor 1, 33; Ef 1 14 — c) 
Mt 19, 27 

66. a) Heb 12, 2 — b) Heb 10, 23 — c) Heb 12 1 — d) 
Heb 10, 36 

67. a) Ef 2, 2 — b) Iz 16, 6 

68. a) Mt 22, 30 — b) Otk 14, 4 

69. a) Rim 12, 1 

21) Isto, str. 53 

22) Isto, str. 53 

23) Usp. Mt 5, 3 

24) P. P. Njegoš, Gorski Vijeucic — Beograd 1948 str 

18 ~ 

25) Mt 4, 4 

26) SC, 42 

27) Potvrđeno Pravilo 6, 1 — Sp, str. 27 

28) \V issenschaft unđ \Veisheit, 14 (1951), str. 177 i d. 

29) Ovo nas podsjeća na Franjinu misao iz nepotvrđe- 
nog pravila koja glasi: »Pripravimo u sebi stalan stan i 
Doraviste njemu koji je svemogući Gosnodin Bog Otac i 
Sin i Duh Sveti.« (Sp. str. 20) — U Pismu svim vjernicima 
branjo ponavlja istu misao: »I nad svima će, dok budu 
taKo crnih i ustrajali dokraja počivati Duh Gospodnji i u 
njima ce načiniti prebivalište i stan.« (Sp, str. 55) 

30) Bezimeni pisac poput skladatelja kroz cijelo djelo 
provlači kao neke vrsti »Leitmotiv« evanđeosku misao 
puta. U ostvarivanju evanđeoskog savršenstva siroma- 
štvo ima vrlo važnu ulogu, ima karakter puta. Po njemu 
se dolazi: k Bogu, u kraljevstvo nebesko, na »goru Gos- 
podnju«, »Kralju slave«, do Božje naklonosti, do Kristo- 
ve ljubavi. Siromaštvo je vodič novozavjetnoga Božjeg na- 
roda, koji neprestano putuje, i vodi ga konačnom ci- 
lju — Kristu. — Na ovu ćemo značajku SC-a upozora- 
vati napomenom: »motiv puta«. 

3.1) !sus u svom Govoru na gori navodi devet kre- 
posti koje napose hvali i svakoj od njih obećaje poseb- 
nu nagradu. Zbog toga se te kreposti smatraju i nazi- 
vaju evanđeoskim krepostima, a među njima zau- 
zima prvo i najodličnije mjesto siromaštvo. Zato se 
»siromašni u duhu« smatraju povlaštenim baštinicima 
nebeskog kraljevstva. 

32) Ovo je djelo nastalo u vrijeme feudalizma. Zato se 
pisac izražava na način svoga vremena. On zamišlja Kri- 
sta, iako to ne kaže izričito, kao feudalnog gospodara, a 
»gospođu Siromastinu« kao njegova vazala. Vazali su u- 
lazih.u P? v s .Jed darovanih im imanja, društvenog polo- 
žaja i različitih povlastica posebnim pravnim činom koji 
se nazivao »investicija« ili »investitura«. Ti su izrazi te- 
ško prevodi vi. Oni znače: uvođenje u posjed, predava- 
nje i preuzimanje nekog velikaškog naslova i određenih 
1 * i- astl \ ~ Evanđeosko siromaštvo ima prednost 
kre POstima, jer oni, koji ga prihvaćaju s 
ljubavlju, bivaju odmah, već ovdje na svijetu, »investira- 

stvo nebeskc> ernU SluŽbu dobiva J‘ u kao nagradu kraljev- 


60 


33) Krist od onih, koji ga žele nasljedovati savrsemie, 

zahtijeva dragovoljno i stvarno siromaštvo (Lk 12, 22; 
Mt 19, 21. 27). Jezgru i bit evanđeoskog siromaš- 

tva sačinjava: 1. dragovoljno prihvaćanje: pravi^ siromah 
nije siromašan zato što ništa nema, nego zato što neće 
da i m a; 2. »duhovna nakana«: čovjeka oslobađa od izo- 
pačenoga i sebičnoga JA, od tjelesnih želja, a napunja ga 
dubom Gospodnjim; 3. »želja za vječnim dobrima« 

to je želja za Bogom koji će jednom biti »sve u svemu« 

(1 Kor 15, 28). 

34) Vidi: bilješku 32 

35) Ovaj nas tekst podsjeća na Franjine zanosne ri- 
ječi o značenju i vrijednosti siromaštva u 6. poglavlju 
konačnoga Pravila gdje kaže: »U tom je veličina najve- 
ćega siromaštva koje je vas, moju predragu braću, posta- 
vilo baštinicima i kraljevima nebeskoga kraljevstva, osi- 
romašilo vas je u stvarima a uzvisilo u krepostima. To ne- 
ka bude vaša baština koja vodi u zemlju živih.« — Nesi- 
gurnost i neosiguranost, u što nas u vremenu 
nužno uvodi evanđeosko siromaštvo, već se u ovom životu 
preobraća u pravu »sigurnost vječnog posjedovanja«. Za 
one koji su istinski siromašni ovo već sada predstavlja 
neke vrsti »sveti predokus buduće slave«. To je moguće sa- 
mo zato što je s Kristom već započelo novo doba. 

36) »Motiv puta« — vidi bilj. 30 

37) Ovo je aluzija na Franjin rodni grad Asiz. 

38) »Motiv puta« — vidi bilj. 30 

39) Shvatimo li ovo kao naputak za scensko prikazi- 
vanje, »grad« = Asiz, i »polje« = Spoletska dolina u 
kojoj se nalazi Asiz. 

40) Dvojica časnih staraca, od kojih se jednome daje 
»uloga« proroka Izaije a drugome »uloga« sv.^ Pavla, za- 
stupaju Stari i Novi zavjet. Obojica svoje rijeci ne upra- 
vljaju Franji, jer je on od njih još daleko. T° vise ima 
karakter njihova tiha dijaloga. Izaijine se rijeci odnose 
na Franju a Pavlove na evanđeoski ideal siromaštva. 

41) U nepotvrđenom Pravilu čitamo: »Neka sva bra- 
ća nastoje slijediti našega Gospodina Isusa Krista u po- 
niznosti i siromaštvu i neka budu svjesna da nam od o- 
voga svijeta ne treba ništa drugo osim, kako kaže Apo- 
stol, »da imamo hranu i odijelo; i s tim da budemo zado- 
voljni.« (Sp, str. 10) 

42) Evanđeosko siromaštvo može ostvariti samo onaj 
tko ga ljubi. 

43) Vrijeme od tri i pol godine i u Starom i^ u Novom 
zavjetu označuje nepovoljne prilike za siromaštvo. Ovaj 
apokaliptički izraz obilježuje ono vrijeme u kojem lju- 

di nisu marili za siromaštvo; nisu ga ni voljeli ni željeli 
nego su ga odbacivali i prezirali. 

44) Pod onim »mnogima« koji su pratili »gospođu Si- 
romaštinu« možemo razumjeti starije Redove koji ohladiše 
u prvoj revnosti prema njoj i otkazaše joj nekadašnju 
ljubav. 

45) Scenerija se ovoga srednjovjekovnog »misterija« ili 
»prikazanja« proširuje. Uz grad Azis i Spoletsku dolinu 
se uzdiže gora. To je Monte Subasio koji s jedne stra- 
ne, sjeveroistočno, zatvara Spoletsku dolinu i nad njom 
dominira. 

46) Kao što je sveti grad Jeruzalem izgrađen na brdu 
Sionu, gdje je Gospodin Bog u Starom zavjetu obnovio 
Savez sa svojim starozavjetnim izabranim narodom, tako 
na »velikoj i visokoj gori« boravi i stoluje gospođa Siro- 
maština koja omogućuje i zaštićuje Božji Savez s njegovim 
novozavjetnim narodom. — »Motiv puta« — vidi bilj. 30 

47) Usporedite: T. Čelanski I, 15: Franjo pred asiškim 
biskupom. — Tko je pozvan na evanđeosko siromaštvo, 
mora odlučno postupati i kad se radi o vanjskom odrek- 
nuću. Franjo je i u tome bio odlučan i radikalan. 

48) Pravu mudrost nisu posjedovali oni »mudraci« 
(vidi br. 6) na koje se Franjo obratio kad je tragao za 
gospođom Siromaštinom. 

49) Evanđeosko se siromaštvo ne može ostvariti bez 
bratske ljubavi i zajedništva. Zato Franjo mora sa so- 
bom povesti drugove koji su kao i on istoga duha i iste 
misli. Najveće se siromaštvo može snositi samo onda kad 
ga braća podnose zajednički, povezani međusobnom lju- 
bavlju. 

50) »Motiv puta« — vidi bilj. 30. — Iz ovog odlomka 
biva još jasnije da su ona dva čovjeka zaista bili Izaija 
i Pavao, dakle, predstavnici Staroga na Novoga zavjeta 
(usp. br. 8); tim se misli na cijelo Sv. pismo. Radi se o 
biblijskom siromaštvu. 

51) Kad su se Franjini pratioci počeli plašiti napora 
i kad su postali malodušni, on je svojim nagovorom ras- 
pršio te njihove misli. — Značajno je da on svoje drugo- 
ve nazivlje »braćom«, a ne »sinovima«. 

52) »Motiv puta« — vidi bilj. 30 

53) Čovjekova se samovolja suprotstavlja Božjoj vo- 
lji. Poslušnost, kako ju je shvaćao sv. Franjo, najvažnija 
je sastavnica siromaštva; on naglašava da samovoljan re- 
dovnik »svoju volju smatra svojim vlasništvom i diči se 
dobrima koja Bog po njemu govori i čini« (Opomene, 2 

— Sp, str. 37). Samovoljan redovnik još nije istinski si- 
romašan, jer posjeduje svoju volju i zlorabi je. Iz toga 
se lako zaključuje i spoznaje da je poslušnost sastavni 
dio franjevačkog siromaštva. Franjo je napisao: ». . . Onaj 
čovjek ostavlja sve što ima i gubi svoj život koji se po 
poslušnosti posvema predaje u ruke svoga starješine.« 
(Opomene, 3 — Sp, str. 38) Kad čovjek griješi, na najiz- 
razitiji način zlorabi svoju volju, zlorabi najveći dar Bo- 
žji. Svaki je grijeh u sebi čin neposlušnosti i izraz tež- 
nje za posjedovanjem, izraz je neraspoloženja i nesprem- 
nosti za svako odricanje. Grešnik bi htio biti vlastiti, go- 
spodar, htio bi sebe postaviti namjesto Boga da bi izvr- 
šivao Božja vrhovnička prava. Međutim, upravo time sa- 
moga sebe zarobljava, postaje rob najtežeg oblika. Samo 
poslušni mali brat koji se po siromaštvu odrekao i vlastite 
volje postaje slobodnim slugom Božjim. 

54) Bog nakon Mojsijeve smrti pozva Jozuu da uvede 
narod u obećanu zemlju (Jš 1, 1—2). Obećaje mu trajnu 
zaštitu i neprestanu pomoć. Preduvjet toga Božjeg po- 
maganja jest vjerno izvršavanje Zakona: »Budi odvažan 
i hrabar, jer ćeš ti uvesti ovaj narod da primi u baštinu 
zemlju za koju se zakleh očima njihovim da ću im je 
dati. Samo budi odvažan i hrabar da sve učiniš vjerno 
prema naredbama koje ti je dao Mojsije, sluga moj. Ne 
skreći od toga ni desno ni lijevo da bi bilo sretno sve 
što poduzmeš. Neka knjiga Zakona bude u tvojim usti- 
ma: razmišljaj o njoj danju i noću, kako bi vjerno dr- 
žao sve što je u njoj napisano; samo ćeš tada biti sretan 
i uspjet ćeš u pothvatima (Jš 1, 6 — 8).« — Kao što je, 
dakle, starozavjetni izabrani narod Božji vođen posluš- 
nošću, tako siromaštvo — ili točnije rečeno — Krist po 
siromaštvu vodi novozavjetni izabrani Božji narod u obe- 
ćanu zemlju, u kraljevstvo Božje ili, kako kaže Franjo, 
»u zemlju živih« (Potvrđeno Pravilo, 6 — Sp, str. 27). 

55) Pisac ima pred očima biblijsko zbivanje. Podsjeća 
kako je sam Gospodin u stupu od oblaka predyodio iza- 
brani narod na svetu goru Sinaj; tako Krist vodi novoiza- 
brani narod na svetu goru, na kojoj će siromašni postati 
dionicima Božjega kraljevstva. 

56) Izrazi »vladarica naroda« i »kraljica kreposti« nas 
upozoravaju na naglašenu ulogu što je ima siromaštvo 
u Božjem planu spasenja, u otajstvu otkupljenja. Kao što 
je, međutim, Jeruzalem u vrijeme proroka Jeremije »po- 
stao udovicom«, tako se to isto dogodilo u ovom vremenu 
s gospođom Siromaštinom. Ljudi općenito preziru siro- 
maštvo, ali se ovo mjesto može primijeniti i na starije 
redovničke ustanove i na njihovo vršenje siromaštva. Ov- 
dje Franjine riječi nemaju karakter neke osude, on ne 
osuđuje nikoga. 

57) U latinskom izvorniku stoji »salutare commercium« 
= »spasonosni savez«. Ovo je jedino mjesto, izuzevši na- 
slov djela, gdje dolazi ovaj ključni izraz. 

58) Nakon ove važne opomene, da budu siromašni i 
izvana i iznutra, Franjo se sa svojim drugovima odvažio 
na naporan pothvat — uspinjanje na goru — da bi tako 
postali dionicima spasonosnog otajstva siromaštine. Fra- 
njo se u cijelom ovom djelu pokazuje kao »prvi među 
jednakima«, a ne kao otac među sinovima. — i ovdje do- 
lazi do izražaja »motiv puta«. 

59) Već je jednom bilo govora o tim »drugima«. Dvo- 
jica časnih staraca — Izaija i Pavao — o njima su govo- 
rili prekoravajućim tonom. Bila je riječ o starim redov- 
nicima koji su s velikim oduševljenjem gospođi Siromaš- 
tini obećali vjernost, ali svog obećanja nisu izvršili. Da 
se to isto ne bi dogodilo i Franji, odnosno Redu male 
braće, i da ne bi dospjeli u istu opasnost, svraća se pa- 
žnja na »one druge«. — Vrlo je važno uočiti ovo: Franjo 
i njegova braća nikada ne izriču neki sud o prijašnjim 
redovnicima. Takvi se sudovi uvijek stavljaju u usta 
drugih, izriču ih: Bog, gospođa Siromaština, dvojica sta- 
raca. Vjerojatno je ovdje došlo do izražaja Franjino upo- 
zorenje i opomena: »Opominjem i upozoravam braću da 
ne preziru i ne osuđuju ljude koje vide odjevene u meka 

1 šarena odijela, da uživaju birana jela i pića, nego neka 
radije svatko osuđuje i prezire sebe (Potvrđeno Pravilo, 

2 — Sp, str. 25 — 26).« 

60) Pod tim se ponorom misli na opasnost što prijeti 
životu koji se provodi u siromaštvu. To su one opasnosti 
kojima su podlegli Redovi prijašnjih vremena. 

61) Po siromaštvu se postaje članom naroda s kojim 
je Bog sklopio Savez u kojem i po kojem daruje spase- 
nje. Zadatak je siromaštva da omogući ostvarivanje toga 
Saveza. Zato gospođa Siromaština poziva braću na vjer- 
nost, daje ima taj »spasonosni savjet«. 

62) Usprkos mnogim razočaranjima, što ih je doživ- 
jela gospođa Siromaština, ona ipak želi primiti braću 
srdačno i ljubazno. Na to je potiče i hrabri »glas odoz- 
gor«. Bog joj daje ime »kći sionska«, a Sion je simbol 
onoga konačnog događaja, sabiranje eshatološkoga naroda 
Božjeg, jer joj on dovodi novo izabrano pokoljenje. 

63) Gospođa Siromaština kao prava kraljica sjeda na 
svoje prijestolje i sprema se za audijenciju. Došljake pri- 
ma s poštovanjem i ljubavlju kao što je već unaprijed 
odlučila. 

64) »Motiv puta« — vidi bilj. 30 

65) Braća po siromaštvu postaju pratiocima — »va- 
zalima« najuzvišenijega Gospodara. Siromaštvo im postaje 

put do Krista kao što je i obratno siromaštvo postalo put 
Kristu da dođe k ljudima. 

66) U starom se Časoslavu na blagdan sv. Andrije 
apostola (30. studenoga, 5. responzorij) kaže o Gospodino- 
vu križu: »O, dobri križu, koji si od Gospodinovih udova 
primio ures i ljepotu, uzmi me od ljudi i vrati me mo- 
jem Učitelju da me po tebi primi on koji me po tebi 
otkupio.« 

67) Ovdje se Siromaština posve jasno predstavlja kao 
»Zaručnica Kristova«, ali nigdje i nikada je bezimeni pi- 
sac ne zove Franjinom zaručnicom. 

68) Franjo je ovu istu misao iznio u svom »Pismu 
svim vjerdnicima« ovim riječima: »Ovu Riječ Očevu, to- 
liko dostojnu, tako svetu i slavnu, najavio je Svevišnji 
Otac s neba po svom svetom anđelu Gabrijelu u krilo 
svete i slavne Djevice Marije iz kojeg je krila primio 
pravo tijelo našega čovještva i krhkosti. On, iako bijaše 
neizmjerno bogat, svojevoljno odluči sa svojom blaženom 
Majkom izabrati siromaštvo.« (Sp, str. 52) 

69) I ovu misao nalazimo izraženu u Franjinim »Opo- 
menama«. On piše: »Eto, on se svakog dana ponizuje, kao 
što je nekoć s kraljevskoga prijestolja sišao u krilo Dje- 
vice, tako svaki dan silazi k nama u poniznom obličju; 
svaki dan silazi iz krila Očeva na oltar po svećenikovim 
rukama.« (Sp, str. 36) 

70) Ovdje treba dobro uočiti slijedeću misao: Ako 
Siromaština prima u svoju službu Franju i njegovu bra- 
ću, tu se ne radi o siromaštvu, nego se isključivo radi o 
Kristu. On je onaj Gospodin do kojega vodi gosoođa 
Siromaština. Siromaštvo, dakle, nije cilj ili svrha nego 
je samo put. 

71) Ova je usrdna prošnja uzeta iz poznate antifone 
koja se upravlja bi. Djevici Mariji, a to je: »Sub tuum 
praesidium« — »Pod obranu se tvoju utječemo«. 

72) Već govor braće jasno pokazuje da je gospođa 
Siromaština zaručnica Kristova (br. 19). I ona to potvr- 
đuje time što se osvrće na govor braće. I ona pri tome, 
jednako kao i braća, odaje čast Bogu. »Samo je po mi- 
losti« postala zaručnicom Kristovom. — Siromaštvo je 
nemoguće ostvariti bez prave poniznosti. 

73) »Motiv puta« — vidi bilj. 30 

74) Ovim evanđeoskim navodom pisac podsjeća na 
opomenu konačnog Pravila koja glasi: »I po nalogu go- 
spodina pape neće im (braći) nipošto biti dopušteno izi- 
ći iz ovoga Reda, jer prema svetom Eevanđelju nitko tko 
stavi svoju ruku na plug i obazire se natrag, nije prikla- 
dan za kraljevstvo Božje (Lk 9, 62).« (Sp, str. 25) — Pre- 

dočimo sebi starinski način oranja. Ako se ratar obazire 
natra^ neće mu brazda biti ravna pa će se tako pokazati 
za svoj posao nesposobnim. To isto vrijedi i za kraljevstvo 
Božje: tko svu svoju pažnju i svu svoju snagu volje 
ne usmjeruje prema konačnom cilju, nije sposoban za 
nasljedovanje Krista i za službu u kraljevstvu Božjem. 

75) »Goli čovjek« u raju ne bijaše siromašan, nego 
je upravo zbog svoje golotinje bio bogat. Čovjek u svom 
prvotnom stanju, tj. u stanju nedužnosti, bijaše »gol«, a to 
znači: bio je slobodan od svega što bi na bilo koji na- 
čin narušavalo njegov odnos prema Bogu. Prije svega 
bijaše slobodan od svakoga lažnog samoljublja^ i sebič- 
nosti, od svake samovolje. Zato gospođa Siromasima mo- 
že reći: »Cijeli sam ovaj predivni vrt obilazila u čovjeku 
i s čovjekom golim.« Čovjek u svom rajskom sta- 
nju bijaše u odnosu prema Bogu zaista siromašan tako 
da ga je Bog mogao obdariti puninom svoga bogatstva. 

76) »Onaj nesretnik« = đavao. 

77) U ovom i slijedećim odlomcima gospođa Siroma- 
ština naziva prvoga čovjeka, Adama, svojim drugom. On 
je to zaista i bio, ali samo u svom rajskom stanju, prije 
grijeha. — Ovdje treba dobro uočiti da je riječ o Siroma- 
štini, a ne o prvoj ženi, Evi. 

78) Usporedimo ovo mjesto^ s onim koje se nalazi u 
Franjinim Opomenama: »čovječe, budi svjestan do koje 
te visine Gospodin Bog uzdigao koji te u tjelesnom pogle- 
du stvorio i oblikovao na sliku svoga ljubljenog Sina, a 
u duhovnom pogledu na njegovu priliku.« (Sp, str. 38) — 
Adam je svojom neposlušnošću izgubio stanje svetosti i 
pravednosti, nadnaravno stanje milosti, dakle, ono bitno 
po čemu bijaše sličan Bogu. No, to nije bilo sve. Za- 
jedno je s milošću izgubio, i tzv. mimonaravne darove. 
To je ono što pisac naziva »bonum naturae« — »dobro 
naravi«. 

79) Pod »obraćenjem« (poenitentia) se ovdje misli u- 
pravo ono isto što Evanđelje (i spisi sv. Franje) nazivaju 
»pokorom«: to je ponovno prihvaćanje Božje volje, po- 
vratak i ponovno predanje Bogu koga se Adam odrekao 
svojom neposlušnošću. 

80) Adam je svaljivao krivnju na Evu, a ona je sva- 
ljivala odgovornost na Zmiju, umjesto da su obadvoje 
priznali svoju krivnju. 

81) Ovdje se misli na Božju pratnju, na anđele. O tom 
u Sv. pismu nema ništa. I ovdje se radi o uputi za scen- 
sko izvođenje. 

82) Adam je, uz ostalo, po svom grijehu izgubio i 
tjelesnu besmrtnost. Bogoslovci tjelesnu besmrtnost ubra- 
jaju među tzv. mimonaravne darove prvoga čovjeka. 


83) Ovdje se misli na mrtve životinje. Kako se jasno 
vidi iz prethodne rečenice, pisac u »koži mrtvih« koja je 
čovjeku služila kao odjeća, gleda znak njegove podložno- 
sti smrti. 

84) Prvi čovjek nije u raju posjedovao ništa pa je 
zato sve primao od Boga. Prokletstvo se palog čovjeka 
nalazi i u njegovoj težnji za bogatstvom. 

85) ^Krist, Spasitelj siromaha, bijaše i sam istinski 
siromašan od svoga rođenja pa do posvemašnjeg osiro- 
mašenja u muci i smrti na križu. 

86) Posljednja se Isusova volja na kraju njegova ot- 
kupiteljskog djela sastoji u ovome: Gospodin neopozivo 
zasniva svoj novi Savez na siromaštvu. — Ovdje se radi 
o izjavi koja je vrlo važna j značajna za cijelo djelo. 

87) Neopozivost »Božjeg Saveza sa siromasima« koji 
gospođa Siromaština izvršuje po nalogu Božjem potvrđen 
je Gospodinovim riječima koje slijede. Treba naglasiti 
da se tu izričito ne .govori samo o vanjskom nego i o 
unutrašnjem siromaštvu. 

88) Ovaj izraz potječe iz viteških vremena a pisac ga 
zgodno primjenjuje na apostole. 

89) Misli se na »zapovijed« evanđeoskog siromaštva, 
kao što to dolazi do izražaja u navedenim Gospodinovim 
riječima (br. 31). Tko ispunjava ovu zapovijed, na sebi 
će osjetiti kako je primio spasonosnu moć siromaštva: 
postat će dionikom kraljevstva Božjega. 

90) Ova se riječ sv. Pavla odnosi na unutrašnje siro- 
maštvo koje je u sebi prava poniznost. Pavao sebe u svom 
cjelokupnom apostolskom djelovanju smatra samo Bož- 
jim oruđem. Sve što je učinio, pripada Bogu, Božja je 
svojina; zato Bogu pripada čast i slava. 

91) Pošto je sv. Pavao svratio pažnju na unutrašnje 
siromaštvo, sv. Petar ovim riječima ističe važnost vanj- 
skog siromaštva. 

92) Novozavjetni je Savez sklopljen u Kristovoj krvi, 
na križu. Gospodinovo je siromaštvo ondje postalo naj- 
vidljivije: ondje je siromaštvo najtješnje povezano s mi- 
sterijem otkupljenja. Što su kršćani u vremenima progona 
većma živjeli od snage Kristove krvi, u kojoj je sklop- 
ljen Savez, to su vjernije čuvali Savez s gospođom Siro- 
maštinom, a tim i s Kristom. 

93) Pisac misli na mučenike prvih kršćanskih vreme- 
na. Oni su Savez s gospođom Siromaštinom shvaćali naj- 
ozbiljnije. Za sebe nisu zadržali ništa, nego su i ono po- 
sljednje i najdragocjenije, vlastiti život, velikodušno pre- 
davali za Gospodina: »Tko izgubi život svoj radi mene, 
spasit će ga (Lk 9, 24).« 


94) Ovaj je mir ostvaren nastojanjem rimskog cara 
Konstantina Velikoga i njegovih sinova. Oni se založiše 
u korist kršćanstva i kristijanizacije. Jedna od najvažnijih 
mjera ove vrste bijaše »Milanski edikt« iz godine 313. 

95) Ovdje pisac ima pred očima tzv. »Donatio Con- 
stantini« — Konstantinovu darovnicu. Dante je u svojoj 
Božanskoj komediji uzviknuo: »O Konstantine, koliko se 
zala rodilo, ne s tvog obraćenja, nego s onoga miraza, 
što od tebe primi prvi bogati otac (Pakao 19, 115 — 117 — 
prijevod I. Kršnjavi.)« — Pjesnik aludira na spomenutu 
»Konstantinovu darovnicu« koja je pronađena u VIII. st. 
a bila je namijenjena papi Silvestru. Premda ta isprava 
nije autentična, ipak je pjesnik izrekao veliku istinu. Nije 
teško ustanoviti silnu razliku i suprotnost koja postoji 
između progonjene Crkve i Crkve koja je nakon Kon- 
stantina Velikoga uživala mir i veliko blagostanje. 

96) Sudbina je gospođe Siromaštine vrlo slična sud- 
bini Jobovoj. Bogu neprijateljske snage — đavao, svijet, 
tijelo — bijahu često na djelu. Nije tada bilo samo mno- 
go onih koji su sačuvali vjernost Kristu i njegovoj za- 
ručnici gospođi Siromaštini, nego isto tako bijaše i mno- 
go onih koji otpadoše. Ti su »većma ljubili tamu negoli 
svjetlost (Iv 3, 19).« 

97) Na pozornici se prvi puta pojavljuje personifika- 
cija kojoj je ime »Persecutio«, što znači »progonstvo«. — 
I ova je imenica u hrvatskom jeziku srednjega roda a 
nama je ovdje potrebna imenica ženskoga roda. Poslužili 
samo s imenicom »progonjenost« koja je ponešto neobična, 
ali je ženskog roda i označuje teško pasivno stanje što ga 
izražava latinska riječ »persecutio«. Progonjenost ili biti 
progonjen »zbog pravednosti« evanđeoska je krepost. 

98) Osim siromaštine je personificirana još samo pro- 
gonjenost. One su obadvije, gospođa Siromaština i njezi- 
na sestra Progonjenost, siguran put do spasenja. Ovu 
je misao u našem vremenu naglasio II. vatikanski koncil 
riječima: »Kao što je Krist izvršio djelo otkupljenja u si- 
romaštvu i progonjenosti, tako je i Crkva pozvana da ide 
istim putem da saopći ljudima plodove spasenja.« (LG 
8, 3) 

99) Ono »sada me je« na početku rečenice odnosi se 
na vrijeme nakon progona kršćana. »Svjetlo mojih očiju« 
je sestra gospođe Siromaštine, a to je gospođa Progonje- 
nost. Otkako je ona napustila Siromaštinu, u Crkvi je za- 
vladao onaj mir koji je »strašniji od svakoga rata (br. 
34).« 

100) Gdje nestane siromaštva, ondje nestane i ljubavi. 
Gdje prije svega nema unutrašnjeg siromaštva, ondje se 
javljaju zavist, razmirice i mržnja koje onemogućuju 

svaki zajednički život ljudi u ljubavi i tako onemogućuju 
ostvarenje kraljevstva Božjega. 

101) »Motiv puta« — vidi bilj. 30 

102) Gospođa Siromaština u svom govoru dolazi do 
onoga razdoblja crkvene povijesti u kojem se i na Isto- 
ku i na Zapadu počelo razvijati i bujati monaštvo. 

103) Po Siromaštini se stječe pripadnost novozavjet- 
nom Božjem narodu; s njom je Gospodin sklopio novi i 
vječni Savez. Tko sklopi Savez sa Siromaštinom, i to tra- 
jan Savez, taj pripada novozavjetnom izabranom Božjem 
narodu. 

104) Budući da su ovi ljudi bili «postojani u bratskoj 
ljubavi«, i oni su mogli sklopiti Savez s gospođom Siro- 
maštinom. — Siromaštvo koje se ovdje slavi i uzvisuje 
nije moguće ostvariti bez bratske ljubavi. 

105) Sv. Franjo u konačnom (potvrđenom) Pravilu ka- 
že: »U tom je uzvišenost najvećega siromaštva, što je 
vas, moju predragu braću, postavilo baštinicima i kralje- 
vima nebeskoga kraljevstva, učinilo vas je siromašnima u 
stvarima, a uzvisilo u krepostima (pogl. 6).« 

106) Ovi su redovnici doista pripadali novozavjetnom 
izabranom Božjem narodu, jer su po ljubavi prema si- 
romaštvu međusobno bili povezani pravom bratskom lju- 
bavlju. 

107) Istu misao nalazimo i u T. Celanskoga (II, 24): 
»Dok Crkva bude zaštićivala Red, neće u njemu biti opa- 
ka susreta, niti će Beli jalov sin nekažnjeno proći kroz Go- 
spodinov vinograd.« — Belijal je nadimak đavlov. 

108) Oni koji izdaju i odbace evanđeosko siromaštvo 
više ne pripadaju izabranom Božjem narodu. — Pisac s 
posebnom namjerom donosi navod iz 2. poslanice sv. Pe- 
tra da bi što bolje objasnio pojam »lažnih siromaha«. To 
mjesto glasi: »Ostavili su pravi put i zastranili. Pošli 
su (lažni proroci) putem Bosorova sina Balaama koji je 
volio plaću što se daje za nepravednost (2 Pet 2, 15).« 
Kao što je Balaam radi novca »ostavio pravi put«, dopus- 
tio je da ga moapski kralj Balak potplati da bi protiv 
Božje volje prokleo Izraela (usp. Br 22), tako su ovi re- 
dovnici poradi zemaljskih dobara gospođu Siromaštinu 
ostavili na cjedilu i prezreli je. 

109) Nakon toga je Pohlepa, nepomirljiva »suparnica« 
gospođe Siromaštine, promijenila ime i nazvala se: »Raz- 
boritost«. 

110) Redovnici koji gospođi Siromaštini ostaju vjerni 
slični su »gradu na gori« (Mt 5, 14) koji na svom izlože- 
nom položaju i po snazi svoga svjedočenja za kraljevstvo 

Božje ne mogu biti neopaženi. A što, ako taj izloženi po- 
ložaj objavljuje svijetu protivno onome što bi objavlji- 
vati morao?! 

111) Objašnjava bilješka 72 

112) »Motiv puta« — vidi bilj. 30 

113) Ovdje je jasno izraženo jedinstvo između Kris- 
ta i njegove zaručnice gospođe Siromaštine: Sto je u Evan- 
đelju rečeno o Kristu, to se ovdje pripisuje i kaže o Si- 
romaštini. 

114) »Suparnica« — Pohlepa je postala nemoćna u vri- 
jeme kad se razmahao zdrav obnoviteljski duh u monaš- 
kim zajednicama. 

115) Ovaj nas svetopisamski navod podsjeća na Savez 
što ga je Gospodin Bog Sabaot sklopio sa svojim staro- 
zavjetnim izabranim narodom i više puta obnavljao. Bu- 
dući da su redovnici »prezirali što bijaše zemaljsko«, za- 
vri jedili su biti pripadnici novoga Božjeg naroda što ga 
kao tip predstavlja Izrael. Siromaštvo ih je učinilo toga 
vrijednima. 

116) Franjo običavaše siromaštvo zvati »kraljevskom 
krepošću«, jer je tako blistavo odsijavalo na Kralju i Kra- 
ljici (Čel II, 200). Zato je put u Savezu sa Siromaštinom 
»kraljevski put«. Siromaštvo osim toga, one koji ga pri- 
hvaćaju i opslužuju, uzdiže na dostojanstvo »kraljeva« i 
»kraljica nebeskoga kraljevstva« (Potvr. Pravilo, 6; Pravilo 
sv. Klare, 8). — Ponovno se javlja »motiv puta« — vidi 
bilj. 30. 

117) Savjeti što ih Pohlepa pod imenom »Razboritosti« 
daje stoji u opreci sa svim onim što Krist zahtijeva od 
svojih sljedbenika. Zato i ne može uslijediti onaj, na kraju 
doneseni zaključak: »Mnogi će se po njihovu primjeru 
obratiti Bogu.« 

118) »Motiv puta« — vidi bilj 30 

119) Riječ je »svetac« ovdje upotrijebljena s gorkom 
ironijom. 

120) Treba upozoriti da su ove riječi u Evanđelju 
rečene o Kristu: »A farizeji su međusobno govorili: Vidite 
da ništa ne postižete. Eto, sav svijet ide za njim (Iv 12, 
19)!« 

121) Redovništvo se monaškog tipa početkom 12. st. 
silno namnožilo. 

122) Usporedi Mt 15, 19: »Iz srca dolaze zle misli. . .« 

123) U ondašnje su se samostane upravo gurali ple- 
mići i imućnici. 

124) Pohlepa i Lijenost su »velike protivnice siroma- 
štva«. One sada zajednički rade na tome da sklope pra- 

vovaljan »savez« ili »ugovor« kako bi gospođi Siromašti- 
ni ljude otuđili i dobili ih u svoje mreže. 

125) Gdje više nema ljubavi, ondje su svim porocima 
vrata širom otvorena. U obrnutom je smislu već sv. Be- 
nedikt rekao: »Besposlica je neprijatelj ica duše.« Franjo 
je ove riječi unio u nepotvrđeno Pravilo pa kaže: »Bespo- 
slica je neprijatelj ica duše. Zato Božje sluge moraju uvi- 
jek biti zaposlene molitvom ili kojim dobrim djelom 
(pogl. 7).« — Ista se misao nalazi i u potvrđenom Pravilu 
(pogl. 5) i u Oporuci st. 5). 

126) »odseliti se iz Egipta« znači isto što »ostaviti 
svijet«; usp. Čel II, 69. 

127) »Motiv puta« — vidi bilj. 30 

128) Usporedi 2, pogl. potvrđenog Pravila gdje Franio 
kaže: »Opominjem braću. . . da ne preziru i ne osuđuju 
ljude koje vide odjevene u mekušna, šarena odijela.« 

129) Ovi, dakle, nisu prije ulaska u samostan živjeli 
samo siromašno i skromno, nego su živjeli u krajnjem, 
čovjeka nedostojnom siromaštvu. Primljeni su zato što 
se mislilo da će u samostanu biti malih zahtjeva i s ma- 
lim zadovoljni, jer je njihov sadašnji položaj u odnosu 
prema njihovu životu u svijetu bio daleko viši i povolj- 
niji. Dogodilo se upravo protivno — staro iskustvo: Ko- 
ji su prije bili vrlo siromašni, u samostanu postadoše pre- 
puni zahtjeva i nezadovoljstva. 

130) Sv. Bernardo piše o ovakvima: »Što me, među- 
tim, još više žalosti jest to što vidim kako neki, koji su 
prezreli svijet s njegovim raskošima, sada u školi poniz- 
nosti još više uče oholost, pod krilima se blagog i poniz- 
nog Učitelja još opakije uzdižu u oholosti te u samosta- 
nu postaju još nepodnošljiviji nego što su bili u svijetu.« 
(Iz homilije 4, 10 Super »missus est«) 

131) Kršitelji starozavjetnoga Saveza su bili kažnjavani 
smrću. U Zakonu stoji napisano: »Ako^ se u tvojoj sredi- 
ni (...) nađe čovjek ili žena da učini što je zlo u očima 
Gospodina Boga tvoga i krši njegov Savez: otišavši da 
iskazuje štovanje drugim bogovima te se pokloni njima 
— suncu, mjesecu, ili bilo čemu od nebeske vojske, a što 
sam ja zabranio — (...) onda toga čovjeka ili tu ženu, 
koji učiniše takvu opačinu, izvedi na gradska vrata te ih 
kamenuj da poginu. Na smrt osuđeni neka se pogubi na 
iskaz dvojice ili trojice svjedoka (Pnz 17, 2 — 6).« — Ako 
je, dakle, otpad od starozavjetnog Saveza kažnjavan tako 
oštro, otpad će od novozavjetnog Saveza, koji je sklop- 
ljen u Kristovoj krvi, biti kažnjen još teže, jer novi Sa- 
vez nadvisuje onaj stari. Odmetnuće od novoga Saveza 
znači: na najodvratniji način postupati sa Sinom Božjim 
i s njegovom žrtvom; znači: »pogrditi Duha« koga je pre- 

ziratelj nekoć primio kao milost. Oni koji odbacuju si- 
romaštvo, a time i samoga Gospodina, postaju kršitelji 
Saveza. Kao takvi zaslužuju da budu nazvani odmetnici- 
ma — apostatama. 

132) Ovdje na vrlo snažan način glas samoga Boga 
prekida govor gospođe Siromaštine koji osuđuje prezira- 
telje evanđeoskog siromaštva. 

133) Sam Bog izriče strog sud nad nekadašnjim ne- 
vjernim sljedbenicima Siromaštine koji se nisu htjeli o- 
bratiti. — Bog se identificira sa Siromaštinom. Tko krši 
Savez s gospođom Siromaštinom, krši Savez s Bogom. 
Tko prezire i odbacuje Siromaštinu, dovodi u pitanje i 
svoje vječno spasenje. 

134) Ne bi imalo smisla, kad bi gospođa Siromaština 
za one, koji su je prezreli pa su zato i osuđeni, uložila 
žalbu; Božja je presuda izrečena i ostaje neopoziva. Au- 
tor ovoga djela u čovjekovoj pohlepi gleda bit njegova 
prvoga grijeha. Tako je pohlepa prema sv. Pavlu »ko- 
rijen sviju zala« (1 Tim 6, 10) pa je zato na drugom mje- 
stu naziva »idolopoklonstvom« (Kol 3, 6). 

135) »Pod Kristovim vodstvom« — u latinskom izvora ; ku 
»Christo duce« — treba uzeti kao srednjovjekovni način iz- 
ražavanja. Krist nam je predstavljen kao »Dux«, srednjo- 
vjekovni »Vojvoda«. U njegovoj se službi i pod njegovim 
vodstvom nalaze vitezovi koje on predvodi u boju, a oni 
ga vjerno i hrabro slijede. 

136) Na bit siromaštva spada i »neznatnost« — latin- 
ski »vilitas«. Za maloga brata, franjevca, isto je: biti 
malen, neznatan i: biti prezren, omalovažen. Pravi siro- 
mah upravo živi od omalovažavanja i prezrenosti; to je 
kao neke vrsti gnoj što ga treba položiti na korijenje sta- 
bla da uzmogne donijeti plod. 

137) Ovo podsjeća na riječi sv. Ivana Krstitelja: »Već je 
sjekira položena na korijen stablima. Svako se stablo, 
ako ne rađa dobrim plodom, siječe i baca u oganj (Mt 
3, 10).« 

138) Početničko oduševljenje i zanos odviše olako pre- 
lazi preko teškoća koje s vremenom dolaze same po 
sebi. 

139) Ova misao, uzeta iz Siraha, skoro je istovetna s 
Franjinom misli koju T. Čelanski donosi u ovom obliku: 
»Započnimo, braćo, služiti Gospodinu Bogu, jer do sada 
jedva da smo malo ili ništa napredovali.« (čel. II, 103) 

140) Franjo kao pređgovornik nastupa u ime cijelo- 
ga bratstva, govori u ime sviju nazočnih. 

141) Riječi što ih je kraljica od Sabe upravila kralju 
Salamonu Franjo upravlja gospođi Siromaštini. — On i 

njegova braća su njezine sluge, pratnja, vazali, a ona je 
njihova gospodarica, štoviše, ona im je kraljica. 

142) Gospođa je Siromaština u svom velikom govoru 
što ga je izrekla Franji i njegovoj braći prikazala svoje 
veliko značenje i ulogu u povijesti spasenja i povijesti 
Crkve. 

143) Redateljska uputa koja upućuje na dramski ka- 
rakter spisa. 

144) Isto kao u prethodnoj bilješci. — »Motiv puta« 

— vidi bilj. 30 

145) Redateljske upute u vezi s gozbom što je Fra- 
njo priređuje gospođi Siromaštini još više pokazuju da 
se ovdje radi o djelu koje ima dramski karakter. To je 
srednjovjekovno prikazanje, pučka duhovna scenska igra. 

— Svečana gozba ima biti shvaćena kao zaključni dio 
svečanoga sklapanja Saveza s gospođom Siromaštinom. 

— Ovaj prizor (br. 59 — 63), najdramatičniji od sviju os- 
talih prizora, po sebi je temeljito ispitivanje savjesti on- 
dašnjih redovnika monaškoga tipa, a danas treba da u tu 
svrhu posluži nama, suvremenim redovnicima i redovni- 
cama, a u prvom redu maloj braći, franjevcima. 

146) U cijelom ovom prizoru nastupaju samo gospođa 
Siromaština i braća; Franjo se više ne spominje. 

147) Na želju i molbu gospođe Siromaštine mala bra- 
ća na vrlo zoran i originalan način pokazuju kolika je 
razlika između njihova načina života te života starih mo- 
naških zajednica. 

148) Vrlo je prikladno navesti riječi T. Čelanskog ko- 
jima prikazuje Franjin stav prema boravištima i kućama 
male braće. On piše: »Taj čovjek nije samo mrzio ras- 
koš kuća, nego je silno zazirao i od mnoga i birana na- 
mještaja. Nije volio stolove i posuđe koje bi ga podsje- 
ćalo na svijet, da bi sve oko njega upravo pjevalo o 
tuđinstvu i progonstvu.« (Čel. II, 60) 

149) Kod prve male braće zaista vlada najveće siro- 
maštvo i gospođa Siromaština ga doživljava na najzorni- 
ji i najopipljiviji način. Braća su ovom gozbom vrlo dra- 
matično povrdila i pokazala kako opslužuju zahtjeve i 
obaveze sklopljenog Saveza. 

150) Ovo je u djelu jedino mjesto, gdje se o gospođi 
Siromaštini govori kao o zaručnici. Iako i T. Čelanski i 
sv. Bonaventura ističu da je Franjo Siromaštinu smatrao 
i nazivao svojom »zaručnicom«, naš anonimni autor ih 
u tome ne slijedi. On na ovome mjestu Siromaštinu na- 
ziva »zaručnicom Kristovom« pa i iz te činjenice treba 
zaključiti da se ovdje ne radi o zaručničko-svadbenoj goz- 
bi, nego o svečanom zaključenju Saveza. — I priređiva- 

či su kritičnog izdanja SC-a (Quaracchi 1929) u ovom 
djelu gledali Franjino zaručničko slavlje s gospođom Si- 
romaštinom, to su svoje uvjerenje izrazili i u svečanoj 
posveti knjige: »Dominae Pauper tatis sponso fidelissimo 
Sancto Francisco Assisiensi. . .« 

151) U mnogim je krajevima, a napose u južnijima, 
uobičajen popodnevni odmor nakon ručka. To je tzv. 
siesta. 

152) Nakon počinka je gospođa Siromaština zaželie- 
la vidjeti »samostan« braće. No, oni takva prebivališta 
nisu poznavali. Između ostaloga su se i po tome razlikovali 
od ondašnjih redovnika, monaha, koji su imali prostra- 
ne, udobne samostane i bili obvezani na doživotni bora- 
vak u svom samostanu u koji su po redovničkom zavje- 
tovanju bili učlanjeni. To je tzv. »stabilitas loci« — stal- 
nost mjesta. Mala su braća, napose u najstarijem razdo- 
blju svoga postojanja, bila vrlo pokretna, elastična — 
bili su bez kuće i kućišta — beskućnici. — Značajan iz- 
vještaj nalazimo u Jordana iz Giano-a koji glasi: »Pro- 
kurator koga su građani Erfurta dali braći upitao je brata 
Jordana da li želi izgraditi kakvu kuću poput samostana, 
a on, kako u svom Redu još nije vidio samostana, na to 
odgovorio: 'Ja uopće ne znam što je to samostan'. . .« (Kro- 
nika, 43) 

153) Uzmemo li u obzir objektivni prikaz boravka 
prve male braće u Rivo Tortu, kako ga opisuje T. Čelan- 
ski (I, 42), ovo ćemo doživjeti kao neki refleks onoga. 
Bezimeni je autor ovom scenom, nema sumnje, htio na 
najzorniji način pokazati veliku razliku koja postoji iz- 
među male braće i starih monaških redovničkih zajed- 
nica. 

154) Usporedite antifonu spomen-dana sv. Agneze (21. 
siječnja) za »Blagoslovljen« koja glasi: »Već vidim za čim 
sam žudjela; posjedujem čemu sam se nadala: u nebu 
sam se pridružila onome koga sam svom dušom za života 
na zemlji ljubila.« — Svečana gozba već predstavlja os- 
tvarenje sklopljenoga Saveza. — I ovdje je naglašena mi- 
sao da je Siromaština zaručena s Kristom koji je na ne- 
besima. 

155) Siromaština žarko želi da se mala braća ne bi 
povela za onim prijašnjim redovnicima koji su joj se 
iznevjerili. Vjernim će obdržavanjem Saveza umaknuti 
»zamkama tmine« i osigurati se od rasula. Sve to ovisi 
o vjernosti Savezu. 

156) Još jednom susrećemo »motiv puta« koji nas pod- 
sjeća na sportska natjecanja. 

157) Braća su snagom Saveza preuzela obavezu koja 
nadmašuje slabe ljudske snage. No, milost je Božja, kako 

kaže sv. Pavao, svemoćna (usp. Fil 4, 13), ona će nadomje- 
stiti ono što oni ne budu mogli po svojoj slabosti. Budu 
li, dakle, braća vjerna svom obećanju, i Bog će biti vje- 
ran svojim obećanjima. 

158) Ovo treba shvatiti sasvim konkretno: ovdje se 
radi o Spoletskoj dolini, gdje se upravo nalaze braća s 
gospođom Siromaštinom. 

159) »Rijeke babilonske«, Babilon u Sv. pismu je sim- 
bol đavolske moći. Tko pripada Božjem narodu, napustio 
je Babilon. Gospođa Siromaština posljednji puta upozo- 
rava braću na đavolske spletke i lukavštine. 

160) Posljednja rečenica još jednom naglašava ulogu 
služenja Siromaštine. Ona po milosti želi ljude privesti 
Kristu da bi po njemu proslavili Tro jednoga Boga. U 
tom je upravo sadržana glavna misao i cilj ovoga djela. 

Nehotični planinski vrhunac na prednjoj strani korica nam 
lijepo ilustrira slijedeći tekst SAVEZA: 

». . . Gospođa Siromaština stanuje na svetim gorama, jer je 
Bog ljubi više nego sve šatore Jakovljeve. Gorostasi ne mo- 
goše slijediti trag njezinih nogu, ni orlovi nisu dolijetali do 
njena vrhunca. Siromaština je jedinstvena pojava. Svaki je 
čovjek prezire zato što se ne nalazi u zemlji onih koji žive 
udobno. Zato je sakrivena njihovim očima; ona izmiče i 
nebeskim pticama.« (SAVEZ, t. 10l 


(Snimio: Ivan Krznar) 


